open-index/open-wikipedia-markdown huggingface dataset:
കവളപ്പാറ നാരായണൻ നായർ

ഒരു കഥകളി ആചാര്യൻ ആയിരുന്നു **കവളപ്പാറ നാരായണൻ നായർ** (1882 - 1948). 

കഥകളിനടനായിരുന്ന പുത്തൻവീട്ടിൽ ശേഖരമേനോന്റെ മകനായി കവളപ്പാറ ചളമ്പറ്റ വീട്ടിൽ 1882 (1057 ധനു)-ൽ ജനിച്ചു. അച്ഛൻ തന്നെയായിരുന്നു മുഖ്യ ഗുരു. പതിനെട്ടാം വയസ്സിൽ മരിച്ച അച്ഛനിൽനിന്നാണ് ഇദ്ദേഹം പല ആദ്യവസാനവേഷങ്ങൾ അവതരിപ്പിക്കുന്നതിനും പ്രാവീണ്യം നേടിയത്. വൈകാതെ കാവുങ്ങൽ അച്യുതപ്പണിക്കരുടെയും മഞ്ചേരിയിലെയും നെടുമ്പള്ളി നമ്പൂതിരിയുടെയും കുളത്തൂർ വാര്യത്തെയും മറ്റും കഥകളി യോഗങ്ങളിൽ മുഖ്യനടനായി അരങ്ങത്തെത്തി. കോട്ടയ്ക്കൽ പി.എസ്.വി. നാട്യസംഘം, കേരളകലാമണ്ഡലം എന്നിവിടങ്ങളിൽ കുറേക്കാലം അധ്യാപകനായി ജോലി നോക്കിയിട്ടുണ്ട്. തിരുവനന്തപുരം വലിയകൊട്ടാരം കഥകളിയോഗത്തിലും ഇദ്ദേഹം ദീർഘകാലം ചമയമണിഞ്ഞിരുന്നു. 1948-ൽ ഇദ്ദേഹം അന്തരിച്ചു.
## പ്രശസ്തമായ വേഷങ്ങൾ
വെള്ളത്താടിവേഷങ്ങളിൽ പ്രശംസനീയമായ വിജയംവരിച്ച നടനാണിദ്ദേഹം. അംബരീഷചരിതത്തിലെ യവനൻ, കംസവധത്തിലെ ആനക്കാരൻ, ലവണാസുര വധത്തിലെ മണ്ണാൻ, പ്രഹ്ളാദചരിതത്തിലെ നരസിംഹം എന്നിവയൊക്കെ ഇദ്ദേഹത്തിന്റെ മുദ്രപതിഞ്ഞ വെള്ളത്താടി വേഷങ്ങളാണ്. കത്തി, പച്ച വേഷങ്ങൾ അവതരിപ്പിക്കുന്നതിലും ഇദ്ദേഹം നിപുണനായിരുന്നു. കത്തിവേഷങ്ങളിൽ ഏറ്റവും പ്രധാനം രാജസൂയത്തിലെ ശിശുപാലനാണ്. വളരെപ്രധാനപ്പെട്ട മറ്റൊരു വേഷം ലവണാസുരവധത്തിലെ ഹനുമാനായിരുന്നു. ആ കഥാപാത്രത്തെ ഇദ്ദേഹം അവതരിപ്പിക്കുന്നത് കണ്ടിട്ടാണത്രേ ഇടശ്ശേരി 'ലവണാസുരവധത്തിലെ ഹനുമാൻ' എന്ന കവിത എഴുതിയത്. ഇദ്ദേഹത്തിന്റെ അനുഗൃഹീത ശിഷ്യന്മാരിൽ ചിലരാണ് കലാമണ്ഡലം രാമൻകുട്ടിനായർ, കുടമാളൂർ കരുണാകരൻ നായർ, ഗുരുഗോപിനാഥ് തുടങ്ങിയ പ്രഗല്ഭർ.

കഥകളി രംഗത്തുനിന്ന് അനവധി പുരസ്കാരങ്ങൾ ഇദ്ദേഹത്തിന് ലഭിച്ചിട്ടുണ്ട്. വെള്ളാട്ടര രാജാവിൽ നിന്ന് ലഭിച്ച പട്ടും വളയും, പുന്നത്തൂർ രാജാവിൽനിന്ന് ലഭിച്ച മോതിരം, കോങ്ങാട്ടുമല്ലിശ്ശേരി നമ്പൂതിരിയിൽ നിന്നു കിട്ടിയ വീരശൃംഖല, കവളപ്പാറ മൂപ്പിൽനായർ നല്കിയ രുദ്രാക്ഷം കെട്ടിച്ച അഞ്ചിഴ സ്വർണമാല എന്നിവ അക്കൂട്ടത്തിൽ ചിലതാണ്.

## അവലംബം


വർഗ്ഗം:1882-ൽ ജനിച്ചവർ
വർഗ്ഗം: 1948-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:കഥകളി നടന്മാർ
വില്ല്യം ആർച്ചിബാൾഡ് ഡണ്ണിങ്ങ്

**വില്ല്യം ആർച്ചിബാൾഡ് ഡണ്ണിങ്ങ്** അമേരിക്കൻ ചരിത്രകാരനും രാഷ്ട്രീയ തത്ത്വചിന്താ പണ്ഡിതനുമായിരുന്നു. 1857 മേയ് 12-ന് അമേരിക്കയിൽ ന്യൂജഴ്സിയിലെ പ്ലെയിൻഫീൽഡിലായിരുന്നു ഇദ്ദേഹത്തിന്റെ ജനനം. കൊളംബിയ യൂണിവേഴ്സിറ്റിയിൽ നിന്നും 1885-ൽ ഡോക്ടറേറ്റ് നേടിയ ഡണ്ണിങ് അവിടെത്തന്നെ അധ്യാപകനായി. പ്രൊഫസറായി സ്ഥാനമേറ്റതോടെ ചരിത്രകാരനെന്ന നിലയിൽ വിഖ്യാതനായി. ഇതോടൊപ്പം രാഷ്ട്രീയതത്ത്വചിന്തയുടെ പ്രൊഫസർ പദവി (1904 മുതൽ) വഹിക്കുവാനും ഡണ്ണിങ്ങിന് അവസരമുണ്ടായി.

## ചരിത്രപണ്ഡിതൻ

അമേരിക്കയുടെ പുനർനിർമ്മാണ ചരിത്രത്തെപ്പറ്റി പഠനം നടത്തി പാണ്ഡിത്യം തെളിയിച്ച ചരിത്രകാരനായിരുന്നു ഇദ്ദേഹം. ഡണ്ണിങ് ഒരിക്കലും തന്റെ പഠനങ്ങളിൽ വൈകാരികമായ സമീപനം സ്വീകരിച്ചിരുന്നില്ലയെന്നതാണ് ഏറെ ശ്രദ്ധേയമായ വസ്തുത. ചരിത്രപണ്ഡിതൻ എന്ന നിലയിൽ ഇദ്ദേഹം നൽകിയ ഏററവും വലിയ സംഭാവന അമേരിക്കൻ ആഭ്യന്തര കലാപവും രാഷ്ട്രപുനർനിർമ്മാണവും സംബന്ധിച്ച പ്രബന്ധങ്ങളായിരുന്നു. എസ്സേസ് ഓൺ ദ് സിവിൽ വാർ ആൻഡ് റീ കൺസ്ട്രക്ഷൻ എന്ന 1897-ൽ പ്രസിദ്ധീകരിച്ച ഗ്രന്ഥം 1904-ൽ വീണ്ടും പ്രസിദ്ധീകരിക്കുവാൻ നിർബന്ധിതമായ സാഹചര്യം ഇദ്ദേഹത്തിന്റെ രചനാപാടവത്തിന് തെളിവായി നിൽക്കുന്നു. അമേരിക്കയുടെ പുനഃസൃഷ്ടിക്കായി നടത്തിയ ശ്രമങ്ങളായിരുന്നു ഈ ഗ്രന്ഥത്തിലെ പ്രധാന ചർച്ചാവിഷയം. മാത്രമല്ല, അതിന് കാരണങ്ങൾ മുഖ്യമായും രാഷ്ട്രീയമാണെന്നും സാമ്പത്തികമായിരുന്നില്ലെന്നും അസന്ദിഗ്ധമായി തെളിയിക്കുകയും ചെയ്തു.

## പ്രധാനകൃതികൾ

റീ കൺസ്ട്രക്ഷൻ : പൊളിറ്റിക്കൽ ആൻഡ് ഇക്കണോമിക് 1865-1877 എന്ന രചന അമേരിക്കയുടെ ഉത്തര-ദക്ഷിണ മേഖലകളെപ്പറ്റി വിശകലനം ചെയ്തും അടിസ്ഥാനപരമായി താരതമ്യം നടത്തിയും തയ്യാറാക്കിയിട്ടുള്ളതാണ്. ഹിസ്റ്ററി ഒഫ് പൊളിറ്റിക്കൽ തിയറീസ്, എൻഷ്യന്റ് ആൻഡ് മിഡീവിയൽ (മൂന്നു വാല്യം;1902-1920) എന്ന രാഷ്ട്രീയ തത്ത്വശാസ്ത്രങ്ങളുടെ ചരിത്രവും ഇദ്ദേഹം പ്രസിദ്ധീകരിച്ചിട്ടുണ്ട്. ഇംഗ്ലണ്ടും അമേരിക്കയും തമ്മിലുള്ള ബന്ധത്തെക്കുറിച്ചു പ്രതിപാദിക്കുന്ന ദ് ബ്രിട്ടിഷ് എംപയർ ആൻഡ് ദി യുണൈറ്റഡ് സ്റ്റേറ്റ്സ് (1914)-ഉം ഇദ്ദേഹത്തിന്റെ ഒരു പ്രധാന കൃതിയാണ്. അമേരിക്കൻ ഹിസ്റ്റോറിക്കൽ അസ്സോസിയേഷന്റെ സ്ഥാപകരിൽ ഒരാളായിരുന്ന ഡണ്ണിങ് 1913-ൽ അതിന്റെ പ്രസിഡന്റായി. ഇദ്ദേഹം 1922 ഓഗസ്റ്റ് 25-ന് ദിവംഗതനായി.

## പുറത്തേക്കുള്ള കണ്ണികൾ
*http://www.jstor.org/stable/1943651
*http://www.answers.com/topic/dunning-william-archibald
*http://www.infoplease.com/ce6/people/A0816359.html

വർഗ്ഗം:അമേരിക്കൻ ചരിത്രകാരന്മാർ
വർഗ്ഗം:1857-ൽ ജനിച്ചവർ
ഫ്രിൽഡ് സ്രാവ്

ഓവോവിവിപാരിറ്റി വിഭാഗത്തിൽ ഉൾപ്പെടുന്ന സ്രാവാണ് **ഫ്രിൽഡ് സ്രാവ്** . 

## വിവരണം
കാഴ്ചയിൽ പാമ്പുകളോടു സാമ്യം പുലർത്തുന്ന ഇവ 170 സെന്റീമീറ്റർ വരെ നീളം വയ്ക്കുന്നു. ചോക്ലേറ്റോ ചാരയോ ആണ് ഇവയുടെ നിറം. ആഴക്കടലിൽ കാണപ്പെടുന്ന ഇനം സ്രാവുകൾക്കു സമാനമായി ഇവയുടെ കണ്ണിന്റെ കൃഷ്ണമണികൾക്കു തിളങ്ങുന്ന പച്ച നിറമാണ്. തീരക്കടലിലും ആഴക്കടലിലും ലഗൂണുകളിലും ഇവ വിഹരിക്കുന്നു. ആഗോളമായി ഇവയെ കണ്ടെത്തിയിട്ടുണ്ടെങ്കിലും ഇവയുടെ എണ്ണം കുറവാണ്. വായ തുറന്നു പിടിച്ച് നീന്തി ഇരയെ അകത്താക്കുകയാണ് ഇവയുടെ രീതി. കുഞ്ഞുങ്ങളെ പ്രസവിക്കുന്ന ഫ്രിൽഡ് സ്രാവുകൾ ഒറ്റ പ്രസവത്തിൽ 6 മുതൽ 12 വരെ കുഞ്ഞുങ്ങളെ ജനിപ്പിക്കുന്നു. 

## അവലംബം

## പുറത്തേക്കുള്ള കണ്ണികൾ

വർഗ്ഗം:സ്രാവുകൾ
ദി ഫുട്ബോൾ അസോസിയേഷൻ

**ദി ഫുട്ബോൾ അസോസിയേഷൻ**, ചുരുക്കരൂപത്തിൽ **എഫ്.എ.**, എന്നത് ഇംഗ്ലണ്ടിലെ ഫുട്ബോളിന്റെ അധികാരസമിതിയാണ്. 1863 ൽ രൂപം കൊണ്ട ഈ സമിതി ലോകത്തിലെ തന്നെ ആദ്യത്തെ ദേശീയ ഫുട്ബോൾ സമിതിയാണ്. ഇംഗ്ലണ്ടിൽ നടക്കുന്ന എല്ലാ അമച്വർ മത്സരങ്ങളും പ്രൊഫഷണൽ മത്സരങ്ങളും വീക്ഷിക്കുകയെന്നത് ഈ സമിതിയുടെ ഉത്തരവാദിത്തമാണ്.

വർഗ്ഗം:ഫുട്ബോൾ സംഘടനകൾ
നന്ദി (പുരാണകഥാപാത്രം)

thumb|ശിവപാർവതിമാർ നന്ദി വാഹനത്തിൽ

ഹിന്ദുമത വിശ്വാസപ്രകാരം പരമശിവന്റെ വാഹനമായ കാളയാണ് **നന്ദി** (സംസ്കൃതം: नन्दी). നന്ദികേശ്വരൻ, നന്ദികേശൻ,നന്ദിപാർശ്വൻ എന്നീ പേരുകളിലും അറിയപ്പെടുന്നു. ശിവഗണങ്ങളിൽ പ്രധാനിയാണ് നന്ദി. എല്ലാ ശിവക്ഷേത്രങ്ങളിലും ശ്രീകോവിലിനു മുന്നിലായി നന്ദീവിഗ്രഹം പ്രതിഷ്ഠിക്കാറുണ്ട്.

## പദോൽപ്പത്തി
ദ്രാവിഡ ഭാഷകളിൽ 'നല്ലത്' എന്നർഥം വരുന്ന 'നന്ത്' എന്ന മൂലപദത്തിൽ നിന്നും

## ഐതിഹ്യങ്ങൾ

പരമശിവന്റെ ദക്ഷിണഭാഗത്തുനിന്നും നന്ദി ജന്മമെടുത്തു എന്നാണ് ചില പുരാണങ്ങളിൽ പറയുന്നത്.  ശിലാദ ഋഷിക്ക് ശിവകൃപയാൽ ജനിച്ച പുത്രനാണ് നന്ദികേശ്വരൻ എന്നാണ് മറ്റൊരഭിപ്രായം.  പുരാണപ്രകാരം ശിവന്റെ വാഹനമായ കാളയാണ് നന്ദി അഥവാ നന്ദികേശൻ.  ശിവഗണങ്ങളിൽ പ്രധാനിയാണ് നന്തി. എല്ലാ ശിവക്ഷേത്രങ്ങളിലും ശ്രീകോവിലിനു മുന്നിലായി നന്ദീവിഗ്രഹം പ്രതിഷ്ഠിക്കാറുണ്ട്. തന്റെ രാജ്യം ഒരു കുരങ്ങനാൽ കത്തിനശിക്കപ്പെടും എന്ന് രാവണനെ ശപിച്ചത് നന്ദികേശനാണ്.

## പ്രസിദ്ധമായ നന്ദി വിഗ്രഹങ്ങൾ
thumb|250px|right| ബൃഹദീശ്വര ക്ഷേത്രത്തിലെ നന്ദികേശ്വര വിഗ്രഹം
# ലേപാക്ഷി, ആന്ധ്രാ പ്രദേശ്
# ബൃഹദീശ്വര ക്ഷേത്രം, തമിഴ് നാട്
# ചാമുണ്ഡി, മൈസൂർ
# രാമേശ്വരം, തമിഴ് നാട്
# ഹോയ്സാലേശ്വര ക്ഷേത്രം, കർണാടക
# വടക്കുന്നാഥ ക്ഷേത്രം, തൃശ്ശൂർ , കേരളം
# നന്ദി പ്രതിഷ്ഠ, ശുചീന്ദ്രം
## പുറത്തേക്കുള്ള കണ്ണികൾ

വർഗ്ഗം:ശൈവം
തിരുനാഗംകുളങ്ങര ശ്രീമഹാദേവക്ഷേത്രം

thumb|300px|right|'''ക്ഷേത്രം: ഒരു പുലർകാല ദൃശ്യം'''
നാഗാരാധനയ്ക്ക് പേരുകേട്ട ആലപ്പുഴ ജില്ലയിലെ ഒരു ക്ഷേത്രമാണ് **തിരുനാഗംകുളങ്ങര ശ്രീമഹാദേവക്ഷേത്രം**. ശിവനും നാഗയക്ഷിയും പ്രതിഷ്ഠയായുള്ള ഈ ക്ഷേത്രം ചേർത്തലയിൽ നിന്നു 5 കിലോമീറ്റർ വടക്ക് മാറി ദേശീയപാത - 47-ൽ വയലാർ കവലയിൽ നിന്നും 2.5 കിലോമീറ്റർ കിഴക്കാണ് സ്ഥിതി ചെയ്യുന്നത്. ശിവനാണ് പ്രധാന പ്രതിഷ്ഠ. കിഴക്കോട്ട് ദർശനമായി ശിവേനേയും പടിഞ്ഞാറ് ദർശനമായി നാഗയക്ഷിയേയും പ്രതിഷ്ഠിച്ചിരിക്കുന്നു ഗണപതി, ധർമ്മശാസ്താവ്, സുബ്രഹ്മണ്യൻ, ഭഗവതി എന്നീ ഉപദേവതാ പ്രതിഷ്ഠകളും ഇവിടെയുണ്ട്.  

## ഐതിഹ്യം
ഈ ക്ഷേത്രത്തിൻറെ ഉല്പത്തിയെപ്പറ്റി പല ഐതിഹ്യങ്ങളും കേട്ടു വരുന്നു. വ്യാഘ്രപാദമഹർഷി വൈക്കം മഹാദേവക്ഷേത്രത്തിലെ അഷ്ടമി മഹോത്സവത്തിൻ്റെ തലേദിവസം വൈകുന്നേരത്തോടെ വൈക്കത്ത് എത്തിേച്ചേർന്നുവെന്നും പതിവുള്ള സ്നാനനിഷ്ഠാനങ്ങൾക്ക് ശേഷം നടയിലെത്തിയ മഹർഷിക്ക് ഗർഭഗൃഹത്തിൽ ഭഗവത്ചൈതന്യം ദർശിക്കാനായില്ലയെന്നും ദുഃഖിതനായ അദ്ദേഹം ക്ഷേത്രമുറ്റത്ത് അല്പം മാറിയിരുന്ന് ധ്യാനത്തിലേർപ്പെട്ടുവെന്നും തന്റെ ദിവ്യദൃഷ്ടിയിലൂടെ പശ്ചിമദിക്കിലായി രണ്ട് ജലാശയങ്ങൾക്കപ്പുറം നിബിഡമായ വനത്തിൽ ഒരു കുളത്തിന്റെ കരയിലായി ശിവൻ ധ്യാനത്തിലമർന്നിരിക്കുന്നത് അദ്ദേഹം ദർശിച്ചുവെന്നും ഭഗവാന്റെ സ്ഥാനം മനസ്സിലാക്കിയ മഹർഷി, ആ ദിക്കിനെ ലക്ഷ്യമാക്കി യാത്രയായെന്നും ഭഗവത് ദർശനം ലഭിച്ച വ്യാഘ്രപാദമഹർഷിക്ക് അഷ്ടമിനാളിൽ വൈക്കത്ത് വെച്ച് ദർശനം നൽകുന്നതിനുള്ള വാഗ്ദാനം നൽകി ഭഗവാൻ മറഞ്ഞുവെന്നും വ്യാഘ്രപാദമഹർഷിക്ക് ഭഗവാന്റെ അരുളപ്പാടുണ്ടായ സ്മരണയിൽ ഇവിടെ ഒരു ശിവക്ഷേത്രം സ്ഥാപിക്കപ്പെട്ടു എന്നുമാണ് ഒരു ഐതിഹ്യം. 

പറവൂരിൽ നിന്ന് കൊങ്ങോർപ്പള്ളി മനയ്ക്കലെ ഒരു ബ്രാഹ്മണൻ കഠിനമായി തപസ്സ് ചെയ്ത് ആദിത്യനെ പ്രസാദിപ്പിച്ചെന്നും ആദിത്യൻ ബ്രാഹ്മണനിൽ സംപ്രീതനായി അദ്ദേഹത്തിന് ഒരു ശിവലിംഗം നൽകിയെന്നും ഈ ശിവലിംഗം പ്രതിഷ്ഠിച്ച് ഇവിടെ ഒരു ക്ഷേത്രം പണി കഴിപ്പിച്ചെന്നും മറ്റൊരു ഐതീഹ്യം.

## മറ്റു വസ്തുതകൾ
*മറ്റു ക്ഷേത്രങ്ങളിൽ നിന്നും വ്യത്യസ്തമായി ഈ ക്ഷേത്രത്തിന്റെ പടിഞ്ഞാറുഭാഗത്തും ബലിക്കൽപ്പുരയുണ്ട്. കിഴക്കു ഭാഗത്തുള്ള പ്രധാന ബലിക്കൽപുരയ്ക്കു പുറമേയാണ് പടിഞ്ഞാറെ നടയ്ക്കൽ സ്ഥിതി ചെയ്യുന്ന ഇത്. വ്യാഘ്രപാദമഹർഷിക്ക് ശിവൻ ദർശനം നൽകിയത് ഈ സ്ഥാനത്ത് വെച്ചാണെന്ന് വിശ്വസിക്കപ്പെടുന്നു. 
*കാവുകളാൽ ചുറ്റപ്പെട്ട ക്ഷേത്രത്തിന്റെ പടിഞ്ഞാറ് വശത്തായി വലിയ ക്ഷേത്രക്കുളമുണ്ട്. 
*തിരുനാഗംകുളങ്ങര ദേവസ്വംബോർഡിന്റെ കീഴിലുള്ള ഈ ക്ഷേത്രത്തിൽ നിത്യപൂജ നടത്തപ്പെടുന്നു

## സർപ്പം പാട്ട്
വേരറ്റുപോകുന്ന അനുഷ്ഠാനകലകളിലൊന്നായ സർപ്പം പാട്ട് തിരുനാഗംകുളങ്ങര നാഗയക്ഷിയമ്പലത്തിനു മുമ്പിൽ പരമ്പരാഗത പുള്ളുവകുടുംബത്തിലെ അംഗം അവതരിപ്പിക്കുന്നുണ്ട്. സർപ്പദോഷങ്ങൾ അകലുവാനായി ഭക്തർ സർപ്പം പാട്ട് വഴിപാടായി നടത്തുന്നു. കുടംകൊട്ടി, വീണാനാദത്തോടെയാണ് സർപ്പം പാട്ട് അവതരിപ്പിക്കുന്നത്.
തിരുനാഗംകുളങ്ങര ക്ഷേത്രത്തിൽ നൂറും പാലും സമർപ്പിക്കുമ്പോൾ നാഗദൈവപ്രീതിക്കായി സർപ്പം പാട്ടും നടത്തിവരുന്നു. തലമുറകളായി സർപ്പം പാട്ട് നടത്തുന്ന പുള്ളുവകുടുംബങ്ങളിലൊരാൾ ദിവസവും നാഗയക്ഷിയുടെ നടയിൽ പാടുന്നു. നിലവിലെ പാട്ടുകാരിയായ കാർത്യായനി ലക്ഷ്മി ഇവിടെ പാടാൻ തുടങ്ങിയിട്ട് നാൽപ്പത് വർഷത്തിലേറെയായി. 

വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
വർഗ്ഗം:ആലപ്പുഴ ജില്ലയിലെ ശിവക്ഷേത്രങ്ങൾ

## അവലംബം
ആറുചെകിള സ്രാവ്

അഗാധസമുദ്രത്തിൽ വസിക്കുന്ന ഒരു വമ്പൻ സ്രാവിനമാണ് **ബ്ലണ്ട്നോസ് സിക്സ്ഗിൽ സ്രാവ്** . 

482 സെന്റീമീറ്റർ വരെ നീളം വയ്ക്കുന്ന ഇവ വളരെ സാവധാനത്തിലാണ് സഞ്ചരിക്കുന്നത്. എങ്കിലും ഇവ വളരെ ദൂരം സഞ്ചരിക്കുന്നു. 590 കിലോഗ്രാം വരെ ഭാരം വയ്ക്കുന്നു. കറുപ്പോ ചാരമോ തവിട്ടോ ആണ് ഇവയുടെ നിറം. സമുദ്രത്തിലെ 500 മുതൽ 2000 മീറ്റർ വരെ ആഴത്തിലാണ് ഇവയെ സാധാരണ കാണുന്നത്. 1875 മീറ്റർ വരെ ആഴക്കടലിൽ ഈ സ്രാവിനു വസിക്കാൻ സാധിക്കും. അന്തർവാഹിനികൾക്കു സമീപം നാവികർ ഇതിനെ കാണാറുണ്ട്. മൽസ്യങ്ങളും ചെറുസ്രാവുകളും കടലാമകളും കടൽസസ്തനികളുമാണ് ഇവയുടെ ഭക്ഷണം. ഒറ്റപ്രസവത്തിൽ 22 മുതൽ 103 കുഞ്ഞുങ്ങൾ വരെ ജനിക്കുന്നു. അറ്റ്ലാന്റിക്, പസഫിക്, ഇന്ത്യൻ മഹാസമുദ്രം, മെഡിറ്റനേറിയൻ എന്നീ സമുദ്രങ്ങളിൽ ഇവയെ കണ്ടെത്തിയിട്ടുണ്ട്.

## അവലംബം

## പുറത്തേക്കുള്ള കണ്ണികൾ

* Information on ''H. griseus'' from ReefQuest Center for Shark Research
* YouTube video (1:17)  - 18' specimen filmed at 1000m in Molokai, HI.

വർഗ്ഗം:സ്രാവുകൾ
പുള്ളിവാൾ വാലൻ

അതിവേഗത്തിൽ പറക്കുന്ന ദേശാടനസ്വഭാവമുള്ള ഒരു പൂമ്പാറ്റയാണ് **പുള്ളിവാൾ വാലൻ**(*Graphium nomius*). നേർരേഖയിലൂടെ പറക്കുന്ന ഈ ശലഭത്തെ തണ്ണീർത്തടങ്ങളുടെ തീരങ്ങളിൽ സാധാരണയായി കാണാം. വേനൽ കാലങ്ങളിൽ നനഞ്ഞ മണ്ണിലിരുന്ന് ലവണമുണ്ണൂന്ന ശീലമുണ്ട്. ഇലപൊഴിയും കാടുകളും സമതലങ്ങളും ഇവയുടെ ആവാസകേന്ദ്രമാണ്.

## ചിത്രശാല

File:Spot_Swordtail_(Graphium_nomius)_W_IMG_9180.jpg
File:Chain Swordtail (Graphium aristeus) at 23 Mile, Duars, WB W IMG 5883.jpg
File:Spot_swordtail_ad_sec.jpg
File:Flora and fauna of Chinnar WLS Kerala India (1).jpg|thumb|From Chinnar WLS


## അവലംബം

## പുറം കണ്ണികൾ

വർഗ്ഗം:കിളിവാലൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:ശലഭത്താര
ക്യാപിബാറ

കരളുന്നജീവികളിലെ ഏറ്റവും വലിപ്പമേറിയ ജീവിയാണ് **ക്യാപിബാറ**. ഒരു മീറ്ററിലധികം നീളവും 65 കിലോഗ്രാമിലധികം ഭാരവും സാധാരണ ഇവയ്ക്കുണ്ടാകും. ഭാഗികമായി ജലത്തിൽ ജീവിയ്ക്കുന്ന ഇവ പൂർണ്ണ സസ്യഭുക്കാണ്. തെക്കേ അമേരിക്കയാണ് ഇവയുടെ ആവാസകേന്ദ്രം. 10-20 അംഗങ്ങളുള്ള കൂട്ടങ്ങളായിട്ടാണ് ഇവ സഞ്ചരിക്കുക. ചിലകൂട്ടങ്ങളിൽ 100 വരെ അംഗങ്ങുണ്ടാകും. തൊലിയ്ക്കും മാംസത്തിനും വേണ്ടി ഇവ മനുഷ്യരാൽ വളരെയധികം വേട്ടയാടപ്പെടുന്നു.

## ചിത്രശാല

File:Museum_of_Science,_Boston,_MA_-_IMG_3255.JPG|തലയോട്ടി
File:2007_02_Capybaras_05.jpg|
File:Capybara_at_Shepreth.JPG

File:Young_capybaras.jpg
File:Cachorro_de_Carpincho.jpg
File:Capybara_baby_bottle.jpg


## അവലംബം


## പുറത്തേയ്ക്കുള്ള കണ്ണികൾ

* Animal Diveristy Web ''Hydrochoerus hydrochaeris''
* ARKive - images and movies of the capybara (Hydrochoerus hydrochaeris) 

വർഗ്ഗം:കരണ്ടുതീനികൾ
ശ്രീരംഗനാഥസ്വാമിക്ഷേത്രം, ശ്രീരംഗപട്ടണം

കർണ്ണാടകയിലെ മാണ്ഡ്യ ജില്ലയിലെശ്രീരംഗപട്ടണത്തു സ്ഥിതി ചെയ്യുന്ന വൈഷ്ണവക്ഷേത്രമാണ് **ശ്രീരംഗനാഥസ്വാമിക്ഷേത്രം** (സാധാരണയായി "ശ്രീ രംഗനാഥസ്വാമി" ക്ഷേത്രം എന്നറിയപ്പെടുന്നു). ഹൈദർ അലിയാണ് ക്ഷേത്രത്തിലെ രഥം പണികഴിപ്പിച്ചു നൽകിയത്. ഹിന്ദുദേവനായ രംഗനാഥനു (വിഷ്ണുദേവന്റെ അവതാരം) സമർപ്പിച്ചിരിക്കുന്ന ഒരു ക്ഷേത്രമാണിത്. രംഗനാഥ ഭക്തർക്കായുള്ള കാവേരി നദിയോരത്തു സ്ഥിതിചെയ്യുന്ന വൈഷ്ണവ മതത്തിലെ അഞ്ച് പ്രധാന തീർത്ഥാടന കേന്ദ്രങ്ങളിൽ ഒന്നാണിത്. ഈ അഞ്ച് പുണ്യ സ്ഥലങ്ങളും ദക്ഷിണേന്ത്യയിലെ പഞ്ചരംഗ ക്ഷേത്രങ്ങൾ എന്നറിയപ്പെടുന്നു. കാവേരിയുടെ തുടക്കത്തിലെ ആദ്യക്ഷേത്രമാണ് ശ്രീരംഗപട്ടണം എന്നതിനാൽ, മൂർത്തിയെ ആദിരംഗ എന്നാണ് വിളിക്കുന്നത്. ക്ഷേത്രനാമം പേരിനു കാരണമായ ശ്രീരംഗ പട്ടണം കാവേരി നദിയിലെ ഒരു ദ്വീപിലാണ് സ്ഥിതി ചെയ്യുന്നത്. വൈഷ്ണവഭക്തിപ്രസ്ഥാനത്തിന്റെ ആചാര്യനായ രാമാനുജൻ ചോളരാജ്യത്തെ ശൈവരിൽ നിന്നും രക്ഷപെടാനായി ഈ ക്ഷേത്രത്തിലാണ് അഭയം പ്രാപിച്ചത്. 

## ചരിത്രം
ആർക്കിയോളജിക്കൽ സർവേ ഓഫ് ഇന്ത്യ (ASI) പറയുന്നതനുസരിച്ച് ഈ ക്ഷേത്രം വളരെ പുരാതനമായ ഒന്നാണ്. ക്ഷേത്രത്തിലെ ഒരു ലിഖിതം വെളിവാകുന്നത് പടിഞ്ഞാറൻ ഗംഗാ രാജവംശത്തിലെ ഒരു ഭരണാധികാരിയായിരുന്ന തിരുമലയ്യ എന്ന പ്രാദേശിക മേധാവിയാണ് 984 എ.ഡി.യിൽ ഈ ക്ഷേത്രം സമർപ്പിച്ചതെന്നാണ്. പന്ത്രണ്ടാം നൂറ്റാണ്ടിന്റെ ആരംഭത്തിൽ ഹൊയ്‌സാല രാജാവായിരുന്ന വിഷ്ണുവർദ്ധനൻ (r.1108-1152) ശ്രീരംഗപട്ടണം ഗ്രാമം വൈഷ്ണവ സന്യാസിയായ രാമാനുജാചാര്യർക്ക് ഒരു അഗ്രഹാരമായി (പഠനസ്ഥലമായി) നൽകി. മഹാനായ ഹൊയ്‌സാല രാജാവായിരുന്ന വീര ബല്ലാല രണ്ടാമന്റെ (1210 A.D.) ഒരു ലിഖിതം സ്ഥിരീകരിക്കുന്നത് അക്കാലത്ത് ക്ഷേത്രത്തിൽ ഏതാനും കൂട്ടിച്ചേർക്കലുകളും നവീകരണങ്ങളും നടത്തിയിരുന്നുവെന്നാണ്. ക്ഷേത്രത്തിന്റെ പ്രവേശന കവാടത്തിന് മുകളിലുള്ള ഗോപുരം വിജയനഗര വാസ്തുവിദ്യയുമായി പൊരുത്തപ്പെടുന്നതാണ്.  

## അവലംബം

## പുറത്തേക്കുള്ള കണ്ണികൾ

വർഗ്ഗം:കർണാടകയിലെ ക്ഷേത്രങ്ങൾ
ഡുറിയാൻ

മാൽവേസിയ സസ്യകുടുബത്തിൽ ഉൾപ്പെടുന്ന ഒരു ഫലവർഗ്ഗസസ്യയിനമാണ് **ഡുറിയാൻ**  തെക്കുകിഴക്കൻ ഏഷ്യൻ രാജ്യങ്ങളാണ് ഇവയുടെ നൈസർഗ്ഗികമായ പ്രദേശം. ശാഖയിൽ കുലകളായാണ് ഫലം ഉണ്ടാകുന്നത്. കേരളത്തിൽ ജൂലൈ, ഓഗസ്റ്റ് മാസങ്ങളിൽ ഇവ പുഷ്പിക്കുന്നു. ഇവയുടെ ഫലത്തിനു മുള്ളുകളുള്ളതിനാൽ ചക്കയോടു സാമ്യം പുലർത്തുന്നു. ഉള്ളിലെ മാംസളമായ ഭാഗമാണ് ഭക്ഷിക്കുന്നത്.

മുള്ളൻ ചക്ക എന്നും ഇത് അറിയപ്പെടുന്നു. വന്ധ്യതക്കുള്ള പരിഹാരമായി ഈ പഴം നിർദ്ദേശിക്കപ്പെട്ടു തുടങ്ങിയതോടെയാണ് ഇതിന് പ്രിയമേറിയത്. കേരളത്തിലെ നാട്ടിൻപുറങ്ങളിൽ ഇതിന് ഒരു പഴത്തിന് 200 രൂപ മുതൽ 600 രൂപവരെ വിലയുണ്ട്.

മലേഷ്യയിൽനിന്നാണ് ഡുറിയാൻ പഴത്തിന്റെ വിത്തുകൾ കേരളത്തിലെത്തിയതെന്ന് കരുതപ്പെടുന്നു. ഇടുക്കി, വയനാട്, കാസർക്കോട് തുടങ്ങിയ ജില്ലകളിലെ മലയോര പ്രദേശങ്ങളിലും നദീ തീരങ്ങളിലുമാണ് ഇവ വളരുന്നത്. ഒരു പഴത്തിന്റെ പരമാവധി തൂക്കം മൂന്ന് കിലോയാണ്. 
12 മുതൽ 15 വർഷം വരെയെടുക്കും വിത്ത്‌ വളർന്ന്‌ കായ്‌ഫലമാകാൻ. നവംബർ മുതൽ ജനുവരി വരെയുള്ള തണുപ്പു മാസങ്ങളിലാണ്‌ ഡുറിയാൻ പൂക്കുന്നത്‌. നാലു മുതൽ ആറുമാസം വരേയെടുക്കും കായ്‌ പാകമാകാൻ. ഈ സമയം തമിഴ്‌നാട്,ആന്ധ്ര തുടങ്ങിയ സംസ്ഥാനങ്ങളിൽ നിന്നും ചൈന, തായ്‌ലാന്റ്, സിംഗപ്പൂർ എന്നീ വിദേശ രാജ്യങ്ങളിൽ നിന്നും നിരവധി പേർ ഡുറിയാൻ വാങ്ങാനായി എത്താറുണ്ട്‌. പത്തനംതിട്ട ജില്ലയിലെ ഒരു കർഷകനിൽ നിന്നും പാകമായ 500 ഡൂറിയാൻ പഴം 25000 രൂപ നൽകിയാണ്‌ മറുനാട്ടുകാർ വാങ്ങിയത്. ഡ്യൂറിയോ ക്യൂട്ട്‌ജൻസിസ്‌ എന്നാണിതിന്റെ ശാസ്‌ത്രനാമം. പഴത്തിലടങ്ങിയ അഫ്രോസിഡിയാക്‌ എന്ന രാസ പദാർത്ഥമാണ്‌ ലൈംഗിക ഉത്തേജനത്തിനു ഇടയാക്കുന്നത്‌. എന്നാൽ ഈ പഴം ഗർഭിണികളും രക്തസമ്മർദ്ദമുള്ളവരും ഉപയോഗിക്കരുതെന്ന്‌ നിർദ്ദേശമുണ്ട്‌..

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:കേരളത്തിലെ സസ്യജാലം
ചാപ്പ

കൊച്ചി തുറമുഖത്തു 1962 വരെ നിലനിന്നിരുന്ന ഒരു സമ്പ്രദായമായിരുന്നു **ചാപ്പ**. തൊഴിലവസരം വിഭജിക്കുന്നതിനുള്ള ഒരു നടപടിക്രമമായിരുന്നു ഇത്. തൊഴിലിനായി കടപ്പുറത്തു കാത്തുനിൽക്കുന്ന ജനക്കൂട്ടത്തിലേക്കു സ്റ്റീവ്ഡോറുമാരുടെ കങ്കാണികൾ *ചാപ്പ* എന്നറിയപ്പെടുന്ന ലോഹ ടോക്കൻ വലിച്ചെറിയുകയും ഇത് ലഭിക്കുന്നവർക്കുമാത്രം തൊഴിലെടുക്കാൻ അവസരം ലഭിക്കുകയും ചെയ്യുമായിരുന്നു. ചാപ്പ നേടുന്നതിനായി പരക്കം പായുകയും തമ്മിലടിക്കുകയും ചെയ്യുന്ന തൊഴിലാളികളെ വിനോദമെന്നവണ്ണം വീക്ഷിക്കുന്നതിന് കങ്കാണികളും മുതലാളിമാരും അവരുടെ കുടുംബവും വന്നുനിൽക്കാറുണ്ടായിരുന്നു. പ്രാകൃതമായ സമ്പ്രദായത്തിനെതിരെ നിരവധി പ്രക്ഷോഭങ്ങൾ ഉണ്ടാകുകയും ഡോക്ക് ലേബർ ബോർഡ് നിലവിൽ വന്നതോടെ 1962-ൽ ഈ സമ്പ്രദായം അവസാനിക്കുകയും ചെയ്തു. ഈ സമ്പ്രദായത്തെ ചിത്രീകരിക്കുന്ന ചാപ്പ എന്ന പേരിൽത്തന്നെയുള്ള ഒരു ചലച്ചിത്രവും മലയാളത്തിൽ പുറത്തിറങ്ങിയിട്ടുണ്ട്. പി.എ. ബക്കറാണ് ഇതിന്റെ സംവിധായകൻ.

## ചാപ്പക്കെതിരെയുള്ള സമരങ്ങൾ
ചാപ്പ സമ്പ്രദായത്തിനെതിരെ കൊച്ചിൻ പോർട്ട് കാർഗോ ലേബർ യൂണിയന്റെ നേതൃത്വത്തിൽ 1953 ജൂലൈയിൽ നടന്ന സമരം വെടിവയ്പിലാണു അവസാനിച്ചത്. എ.ഐ.ടി.യു.സി. യൂണിയന്റെ നേതാവ് ടി.എം. അബുവിനെ മട്ടാഞ്ചേരി ചക്കരയിടുക്കിലെ സമരമുഖത്തു നിന്ന് അറസ്റ്റ് ചെയ്തതിൽ പ്രതിഷേധിച്ചു പൊലീസ് വാഹനത്തിനു മുൻപിൽ നിലയുറപ്പിച്ച തൊഴിലാളികൾക്കു നേരെ പൊലീസും പട്ടാളവും ചേർന്നു വെടിയുതിർത്തു. വെടിവെയ്പ്പിൽ സെയ്ദ്, സെയ്ദാലി എന്നീ തൊഴിലാളികൾ മരണമടഞ്ഞു. കസ്റ്റഡിയിലായ അബുവിന്റെ വിവരം അന്വേഷിക്കാൻ പോലീസ് സ്റ്റേഷനിൽ എത്തിയ പ്രവർത്തകൻ ആന്റണിയെ പോലീസ് മർദ്ദിക്കുകയും വൈകാതെ മരിക്കുകയും ചെയ്തു. സമരം ആരംഭിച്ച് 75-ആം ദിവസം സെപ്റ്റംബർ 15-നാണു ഈ സംഭവങ്ങൾ അരങ്ങേറിയത്. ഇതേതുടർന്നു ചില വിട്ടുവീഴ്ചകൾക്കു തയ്യാറായ സ്റ്റീവ്ഡോറുമാർ ചാപ്പ എറിയുന്ന കങ്കാണിപ്പണി യൂണിയന്റെ നേതാക്കൾക്കു നൽകാൻ ഉപാധിവെച്ചു. ഇതിനാൽ ചില യൂണിയനുകൾ സമരത്തിൽനിന്നും പിന്മാറി. എന്നാൽ അബു, ജോർജ് ചടയംമുറി, പി. ഗംഗാധരൻ തുടങ്ങിയവർ ചാപ്പ സമ്പ്രദായം നിർത്തലാക്കണമെന്ന നിലപാടിൽതന്നെ ഉറച്ചു നിന്നു. ഇതേതുടർന്ന് ചാപ്പസമ്പ്രദായത്തിനു അല്പം ഇളവുവന്നു. 

ഒൻപതു വർഷങ്ങൾക്കു ശേഷമാണു കൊച്ചി തുറമുഖത്തു നിന്നു ചാപ്പ അപ്രത്യക്ഷമായത്. കേന്ദ്ര സർക്കാരിന്റെ നിയന്ത്രണത്തിൽ 1963-ൽ കൊച്ചി പോർട്ട് ലേബർ ബോർഡ് സ്ഥാപിതമായി. 12000 തൊഴിലാളികൾ ഈ ബോർഡിൽ രജിസ്റ്റർ ചെയ്തു. ആവശ്യമുള്ള തൊഴിലാളികളുടെ എണ്ണം സ്റ്റീവ്ഡോറമാർ ബോർഡിനെ അറിയിക്കുകയും ബോർഡ്, നിര വ്യവസ്ഥയിൽ തൊഴിലാളികളെ നൽകുകയും ചെയ്യുന്ന സമ്പ്രദായം ആരംഭിച്ചു. ഡോക്ക് ലേബർ ബോർഡ് പിന്നീട് കൊച്ചിൻ പോർട്ടിന്റെ ഭാഗമാക്കിയപ്പോൾ ബോർഡ് ലേബർ ഡിവിഷൻ എന്നാണ് അറിയപ്പെടുന്നത്.

## അവലംബം

വർഗ്ഗം:കേരളചരിത്രം
പോർച്ചുഗീസ് സ്രാവ്

സ്രാവുകളിൽ ഒരിനമാണ് **പോർച്ചുഗീസ് സ്രാവ്** . കറുപ്പോ സ്വർണ്ണനിരം കലർന്ന തവിട്ടോ ആണ് ഇവയുടെ നിറം. മറ്റു സ്രാവുകളെ അപേഷിച്ചു ഇവയുടെ മുൻചുണ്ട് അല്പം ചെറുതാണ്. വലിയ വായും വശങ്ങളിലെ ചെറിയ ചെകിളകളും പോർച്ചുസീഗ് സ്രാവിനെ മറ്റുള്ളവയിൽ നിന്നും വ്യത്യസ്തമാക്കുന്നു. അറബിക്കടലിലും അറ്റ്ലാന്റിക് സമുദ്രത്തിലും ഇവയെ കാണപ്പെടുന്നു. സമുദ്രനിരപ്പിൽ നിന്നും 3675 മീറ്റർ ആഴത്തിൽ നിന്നുവരെ ഇവയെ കണ്ടെത്തിയിട്ടുണ്ട്. അമിതമായ മത്സ്യബന്ധനത്താൽ കടുത്ത വംശനാശഭീഷണി നേരിടുന്ന ഇനമാണിത്.

സമുദ്രത്തിൽ അടിത്തട്ടിലോ അതിനു സമീപമോ ആണ് ഇവ ഇര തേടുന്നത്. ചിലപ്പോൾ മറ്റു വലിയ ഇരകളുടെ ശരീരത്തിൽ നിന്നും മാംസം കടിച്ചുപറിച്ചെടുത്തുകൊണ്ട് നീന്തിയകലുന്ന സ്വഭാവം ഇവയ്ക്കുണ്ട്. മത്സ്യങ്ങളെയും മറ്റു സ്രാവുകളെയും ഇവ ഭക്ഷിക്കുന്നു. വളർച്ചയെത്തിയ ആൺസ്രാവിനു 80 മുതൽ 100 സെന്റീമീറ്റർ വരെ നീളവും പെൺസ്രാവിനു 120 സെന്റീമീറ്റർ നീളവും ഉണ്ടാകും. പ്രസവിക്കുന്ന ഇനം സ്രാവാണ് പോർച്ചുസീഗ് സ്രാവ്. ഒറ്റപ്രസവത്തിൽ 13 മുതൽ 17 വരെ കുഞ്ഞുങ്ങൾ ജനിക്കുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:സ്രാവുകൾ
പള്ളം മാധവൻ

കേരളത്തിലെ ഒരു കഥകളി സംഗീതജ്ഞനായിരുന്നു **പള്ളം മാധവൻ** (1928 -2012 സെപ്റ്റംബർ 12). 2011-ലെ കേരള സംസ്ഥാന കഥകളി പുരസ്കാരം ഇദ്ദേഹത്തിനു ലഭിച്ചിട്ടുണ്ട്. 

1928-ൽ (1104 ചിങ്ങം 29) കോട്ടയം ജില്ലയിലെ കോട്ടയം താലൂക്കിൽ പനച്ചിക്കാട് പാത്താമുട്ടം പത്മനാഭൻ കേളന്റെയും കൊച്ചുപെണ്ണുകുട്ടിയുടെയും മകനായി ജനിച്ചു. 7-ആം വയസ്സിൽ പരമു ആശാന്റെ കുടിപള്ളിക്കൂടത്തിൽ ആരംഭിച്ച വിദ്യാഭ്യാസം ചിങ്ങവനത്തെ സെന്റ് തോമസ് പ്രമറി സ്കൂളിൽ നാലാം ക്ലാസിൽ  വച്ച് സാമ്പത്തിക പരാധീനത മൂലം തൽക്കാലം അവസാനിപ്പിച്ചു. 15-ആം വയസ്സിൽ കുറിച്ചി രാമൻപിള്ളയാശാന്റെ കീഴിൽ പഠനമാരംഭിച്ച മാധവൻ പതിനെട്ടാം വയസ്സിൽ മാധവൻ അരങ്ങേറ്റം നടത്തി. 

കുറിച്ചി, നിലംപേരൂർ ദേശങ്ങളിൽ കഥകളി യോഗങ്ങളിൽ ശിങ്കിടി (കൂടെ പാടുന്ന ആൾ) ആയാണ് കഥകളിയിൽ തുടക്കം കുറിച്ചത്. പിന്നീട് മാധവൻ കുടമാളൂർ കരുണാകരൻനായരുടെ കളിയോഗത്തിലെ പൊന്നാനിപ്പാട്ടുകാരനായി (ഒന്നാമത്തെ പാട്ടുകാരൻ). എം.കെ.കെ. നായർ കേരള കലാമണ്ഡലത്തിന്റെ ചെയർമാനായിരുന്ന കാലത്ത് കഥകളി സംഗീതത്തിൽ മാധവന്റെ കഴിവ് മനസ്സിലാക്കിയ നായർ 1966-ൽ കലാമണ്ഡലത്തിലെ സംഗീതവിഭാഗത്തിന്റെ ഇൻസ്ട്രക്ടറായി അദ്ദേഹത്തെ നിയമിച്ചു. അധികം വൈകാതെ പ്രൊഡക്ഷൻ വിഭാഗത്തിലെ അസിസ്റ്റന്റ് പ്രൊഫസറായി മാധവൻ. 1984-ൽ കലാമണ്ഡലത്തിന്റെ വൈസ് പ്രിൻസിപ്പിലായ പള്ളം മാധവൻ അഞ്ചുകൊല്ലം ആ പദവി വഹിച്ചു.

തിരുനക്കര കുറ്റിശ്ശേരിൽ ഗോമതിയാണ് ഭാര്യ. രമണി, വിജയലക്ഷ്മി, രഘു, അനില, ഹേമാംബിക എന്നിവർ മക്കൾ. വാർധക്യ സഹജമായ അസുഖത്താൽ കോട്ടയം പനച്ചിക്കാട്ട് അമ്പലക്കരോട്ടെ വീട്ടിൽ വച്ച് അന്തരിച്ചു. 

## അവലംബം

## പുറത്തേക്കുള്ള കണ്ണികൾ

വർഗ്ഗം:1928-ൽ ജനിച്ചവർ
വർഗ്ഗം: 2012-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:സെപ്റ്റംബർ 12-ന് മരിച്ചവർ

വർഗ്ഗം:കഥകളി ഗായകർ
വർഗ്ഗം:കഥകളിക്കുള്ള കേരളസംസ്ഥാന പുരസ്കാരം ലഭിച്ചവർ
മാത്തൂർ ഗോവിന്ദൻകുട്ടി

കേരളീയനായ ഒരു കഥകളി കലാകാരനാണ് **മാത്തൂർ ഗോവിന്ദൻകുട്ടി**. 2011-ലെ കേരളസംസ്ഥാന കഥകളി പുരസ്കാരം ഇദ്ദേഹത്തിനു ലഭിച്ചിട്ടുണ്ട്. സ്ത്രീവേഷങ്ങളിലാണ് ഇദ്ദേഹം വ്യക്തിമുദ്ര പതിപ്പിച്ചത്

## ജീവിത രേഖ
ആലപ്പുഴ ജില്ലയിൽ കുട്ടനാട് നെടുമുടിയിലെ മാത്തൂർ തറവാട്ടിൽ ദാമോദരൻ നമ്പൂതിരിയുടെയും കാർത്ത്യായനി കുഞ്ഞമ്മയുടെയും മകനായി 1940 ഒക്ടോബർ അഞ്ചിന് ജനനം. കഥകളിയിലെ കുലീന നായികയായിരുന്ന കുടമാളൂർ കരുണാകരൻ നായരുടെ ശിഷ്യനാണ്‌ അദ്ദേഹം.ഗുരു കുടമാളൂർ കരുണാകരൻ നായരുടെ മകൾ രാജേശ്വരിയുമായുള്ള വിവാഹശേഷം നെടുമുടിയിൽ നിന്നു കുടമാളൂരിലെ അമ്പാടി വീട്ടിലേക്കു താമസം മാറി.

2021 ഫെബ്രുവരി 4 ന് കോവിഡാനന്തര ആരോഗ്യ പ്രശ്നങ്ങൾ മൂലം അന്തരിച്ചു.

അദ്ദേഹത്തിന്റെ മകനായ കുടമാളൂർ മുരളീകൃഷ്ണനും കഥകളി നടനാണ്. മറ്റൊരു മകൻ ഗോപീകൃഷ്ണൻ ചെണ്ട വിദ്വാനാണ്.

## കലാജീവിതം
ജ്യേഷ്ഠനായ മോഹനകുഞ്ഞു പണിക്കരുടെ പ്രേരണമൂലം പതിനാലാം വയസ്സിലാണ് അദ്ദേഹം കഥകളി അഭ്യസിക്കാൻ ആരംഭിച്ചത്. നെടുമുടി കുട്ടപ്പപണിക്കർ ആയിരുന്നു ആദ്യ ഗുരു. അതിനു ശേഷം കുറിശ്ശി കുഞ്ഞൻ പണിക്കർ, അമ്പലപ്പുഴ ശേഖരൻ എന്നിവരുടെ കീഴിൽ അഭ്യസനം തുടർന്നു.

തകഴി ക്ഷേത്രത്തിൽ ഗോവിന്ദൻ കുട്ടിയുടെ കാലകേയവധം ആട്ടക്കഥയിലെ ഇന്ദ്രാണി വേഷം കലാമണ്ഡലം കൃഷ്ണൻ നായർ കാണുകയും അദ്ദേഹത്തെ ഹഠാദാകർഷിക്കുകയും ചെയ്തു. കൃഷ്ണൻ നായർ തന്റെ കീഴിൽ ഗോവിന്ദൻ കുട്ടിക്ക് കഥകളിയിലെ കല്ലുവഴി ചിട്ടയിൽ പരിശീലനം നൽകി.

കഥകളിയിലെ സ്ത്രീവേഷങ്ങളിൽ സ്വന്തമായ ഒരിടം സ്വായത്തമാക്കിയ കുടമാളൂർ കരുണാകരൻ നായരുമായി കണ്ടുമുട്ടുന്നതു വരെ ഗോവിന്ദൻ കുട്ടിക്ക് കഥകളി സ്ത്രീവേഷങ്ങളോട് പ്രത്യേക ആഭിമുഖ്യമൊന്നും ഉണ്ടായിരുന്നില്ല. കുടമാളൂരിന്റെ നളചരിതം ഒന്നാം ദിവസത്തിലെ ദമയന്തി വേഷം തന്നിൽ ആഴത്തിൽ സ്വാധീനം ചെലുത്തിയെന്നു ഗോവിന്ദൻ കുട്ടി തന്നെ പറഞ്ഞിട്ടുണ്ട്.

കഥകളിയിലെ പ്രധാന നടന്മാരായ മാങ്കുളം വിഷ്ണു നമ്പൂതിരി, കലാമണ്ഡലം കൃഷ്ണൻ നായർ, കലാമണ്ഡലം രാമൻകുട്ടി നായർ, കലാമണ്ഡലം ഗോപി എന്നിവരോടൊപ്പം കഥകളിയിലെ ഒട്ടുമിക്ക നായികാ വേഷങ്ങളും ഗോവിന്ദൻ കുട്ടി അവതരിപ്പിച്ചിട്ടുണ്ട്.

## പുരസ്കാരങ്ങൾ
* കേന്ദ്ര സംഗീത നാടക അക്കാദമി അവാർഡ്
* സംസ്ഥാന സംഗീത നാടക അക്കാദമി അവാർഡ്
* കേന്ദ്ര സാംസ്കാരിക വകുപ്പിന്റെ സീനിയർ ഫെലോഷിപ്പ്
* കേരള കലാമണ്ഡലം ഫെലോഷിപ്പ്
* കലാമണ്ഡലം കൃഷ്ണൻ നായർ അവാർഡ്
*പത്മഭൂഷൺ മടവൂർ വാസുദേവൻ നായർ പുരസ്കാരം
## അവലംബം

## പുറത്തേക്കുള്ള കണ്ണികൾ

വർഗ്ഗം:കഥകളിക്കുള്ള കേരളസംസ്ഥാന പുരസ്കാരം ലഭിച്ചവർ
വർഗ്ഗം:കഥകളി നടന്മാർ
വർഗ്ഗം:1940-ൽ ജനിച്ചവർ
വർഗ്ഗം:2021-ൽ മരിച്ചവർ
ജോൺ ബോയ്ഡ് ഡൺലപ്

വായു നിറച്ച ടയർ ആദ്യമായി വാണിജ്യാടിസ്ഥാനത്തിൽ നിർമിച്ച സ്കോട്ടിഷ് മൃഗഡോക്ടരായിരുന്നു **ജോൺ ബോയ്ഡ് ഡൺലപ്**. അനവധി രാജ്യങ്ങളിൽ ശാഖകളുള്ളതും ലോകത്തെ ഏറ്റവും വലിയ ടയർ നിർമ്മാണ കമ്പനികളിൽ ഒന്നുമായ ഡൺലപ് കമ്പനി സ്ഥാപിച്ചത് ജോൺ ബോയ്ഡ് ഡൺലപ് ആണ്. 1840 ഫെബ്രുവരി 5-ന് സ്കോട്ട്ലൻഡ്സിലെ അയർഷെയറിൽ ഇദ്ദേഹം ജനിച്ചു. 1867-ൽ ബെൽഫാസ്റ്റിലെത്തി ഒരു മൃഗഡോക്ടറായി സേവനമനുഷ്ഠിച്ചുവരവേ തന്റെ പുത്രൻ കളിക്കാനുപയോഗിക്കുന്ന മുച്ചക്രചവിട്ടുവണ്ടിയുടെ കട്ടറബ്ബർ ചക്രങ്ങൾ സൃഷ്ടിക്കുന്ന കുലുക്കം പരിഹരിക്കുന്നതിനു വേണ്ടിയാണ്, ജോൺ ഡൺലപ് കാറ്റു നിറച്ച റബ്ബർ ചക്രങ്ങൾ (ടയറുകൾ) നിർമിച്ചത്.

## ടയർ നിർമ്മിക്കുന്നതിനുള്ള കുത്തകാവകാശം

ഇത് വ്യാവസായികാടിസ്ഥാനത്തിൽ നിർമ്മിക്കുന്നതിനുള്ള കുത്തകാവകാശം ജോൺ ബോയ്ഡ് ഡൺലപ് 1888-ൽ ബ്രിട്ടിഷ് ഗവൺമെന്റ് ഇദ്ദേഹത്തിന് നൽകി. 1890-ൽ ഇതിന്റെ നിർമ്മാണവും ആരംഭിച്ചു. 1845-ൽ വില്യം തോംസൺ എന്ന ബ്രിട്ടിഷുകാരന് കാറ്റു നിറച്ച ടയറിന്റെ നിർമ്മാണാവകാശം ലഭിച്ചിരുന്നെങ്കിലും, അത് പ്രാവർത്തികമാക്കാൻ അദ്ദേഹത്തിന് കഴിഞ്ഞില്ല. റബ്ബർ ടയർ നിർമ്മാണ രംഗത്തെ ഒട്ടേറെ കുത്തകാവകാശങ്ങൾ നേടിയെടുത്ത ഡൺലപ് മലയായിലും മറ്റും അനവധി റബ്ബർ തോട്ടങ്ങൾ ആരംഭിച്ചു. ക്രമേണ, ബ്രിട്ടിഷ് സാമ്രാജ്യത്തിലെ ഏറ്റവും വലിയ റബ്ബർ തോട്ട ഉടമയായി ഡൺലപ് വളർന്നു. എന്നാൽ പിൽക്കാലത്ത് ഈ തോട്ടങ്ങളിൽ നല്ലൊരു ഭാഗവും മലയൻ (ഇന്നത്തെ മലേഷ്യൻ ) പൗരന്മാർക്കുതന്നെ ഡൺലപ് കമ്പനി വിൽക്കുകയുണ്ടായി. 1980-കളിൽ യൂറോപ്പിലേയും അമേരിക്കയിലേയും പ്രവർത്തനങ്ങളുടെ ഗണ്യമായ ഭാഗവും സഹകമ്പനിയായ ജപ്പാനിലെ സുമിറ്റോമോ റബ്ബർ ഇൻഡസ്ട്രീസിനു ഡൺലപ് കമ്പനി കൈമാറി. 1921 ഒക്ടോബർ 23-ന് അയർലണ്ടിലെ ഡബ്ലിനിൽ ഇദ്ദേഹം നിര്യാതനായി.

## പുറത്തേക്കുള്ള കണ്ണികൾ
*http://www.ulsterhistory.co.uk/johndunlop.htm 
*http://www.rampantscotland.com/famous/blfamdunlop.htm 
*http://www.threetowners.com/scots/john_boyd_dunlop.htm 

വർഗ്ഗം:വ്യവസായികൾ
വർഗ്ഗം:1840-ൽ ജനിച്ചവർ
പൂച്ചമാന്തി രോഗം

*ബാർട്ടോണെല്ല ഹെൻസ്ലെ* (*Bartonella hensle*) എന്ന ബാക്ടീരിയം മനുഷ്യരിൽ ഉണ്ടാക്കുന്ന രോഗമാണ് **പൂച്ചമാന്തി രോഗം** അഥവാ **പൂച്ചമാന്തിപ്പനി** (ഇംഗ്ലീഷ്: Cat scratch disease). ഇതിനെ ടീനിയുടെ അസുഖം എന്നും ഇനോകുലേഷൻ ലിംഫോറെറ്റികുലോസിസ് എന്നും വിളിക്കാറുണ്ട്. പൂച്ചയുടെ മാന്തോ, കടിയോ കൊണ്ട് ഒന്നോ രണ്ടോ ആഴ്ചകൾക്കുള്ളിൽ കാണപ്പെടുന്ന അസുഖമാണിത്. കുട്ടികളിലാണ് കൂടുതലായും ഈ അസുഖം കാണപ്പെടുന്നത്.1889 ൽ ഹെൻറി പരിനൗഡ് എന്ന ശാസ്ത്രജ്ഞനാണ് ഈ രോഗം കണ്ടുപിടിച്ചത്.

പൂച്ചയുടെ ഉമിനീർ വഴി പടരുന്ന ബാർടോണെല്ല ഹെൻസെലേ എന്ന ബാക്ടീരിയയാണ് പൂച്ചമാന്തി രോഗത്തിന് കാരണമാകുന്നത്. ചിലപ്പോൾ നായയുടെ മാന്തലുകളും കടികളും ഈ രോഗത്തിനു കാരണമായേക്കാം. രോഗനിർണയം സാധാരണയായി രോഗലക്ഷണങ്ങളെ അടിസ്ഥാനമാക്കിയുള്ളതാണ്. രക്തപരിശോധനയിലൂടെ രോഗസ്ഥീരീകരണം സാധ്യമാണ്.

## രോഗലക്ഷണങ്ങൾ
രോഗലക്ഷണങ്ങൾ പ്രാരൂപികം, അപ്രാരൂപികം എന്നിങ്ങനെ രണ്ടായി തിരിക്കാം.
പ്രാരൂപിക പൂച്ചമാന്തിപ്പനിയിൽ കഴലകൾ വീങ്ങുകയും, വേദനയുള്ളവയായിത്തീരുകയും ചെയ്യും. ഇതിനെ *റീജ്യണൽ ലിംഫഡിനോപതി* എന്നു പറയുന്നു. മാന്തോ, കടിയോ കൊണ്ട ഭാഗത്ത് ഒരു പാപ്യൂൾ രൂപപ്പെടും. ചിലർക്ക് പനി ഉണ്ടാവാം. ഇതു കൂടാതെ തലവേദന, വയറുവേദന, കുളിര്, പുറം വേദന എന്നിവയും ഉണ്ടാവാം. അസുഖം സ്വയം ശമിക്കുമെങ്കിലും കഴലവീക്കം മാസങ്ങളോളം നിലനിൽക്കും. മഞ്ഞ് കാലത്തും ശരത് കാലത്തുമാണ് ഈ രോഗം കൂടുതലായും കണ്ടുവരുന്നത്. രോഗപ്രതിരോധശക്തി കുറഞ്ഞ, എച്ച്. ഐ.വി പോലുള്ള രോഗം ഉള്ളവരിൽ പൂച്ചമാന്തി രോഗം സ്വയം ശമിക്കാതിരിക്കുകയോ, വളരെക്കാലം നീണ്ടുനിൽക്കുകയോ ചെയ്യും.

അപ്രാരൂപിക പൂച്ചമാന്തിരോഗം ബാധിക്കുന്ന അവയവവ്യവസ്ഥയ്ക്കനുസരിച്ച് പലവിധത്തിൽ കാണപ്പെടാം. പരിനൗഡിന്റെ മിഴിരോഗം എന്നത് രോഗം ബാധിച്ച കണ്ണുകളോടൊപ്പം അതേ വശത്തെ കഴലകളും വീങ്ങിയിരിക്കുന്നതിനെയാണ്.കണ്ണിലേക്കുള്ള ഞരമ്പ് വീങ്ങി ഒപ്റ്റിക് ന്യൂറൈറ്റിസ് എന്ന അവസ്ഥ ഉണ്ടാകാം. ബാസില്ലെറി ആഞ്ചിയോസിസ്, ബാസില്ലറി പീലിയോസിസ് എന്ന അവസ്ഥകളും പൂച്ചമാന്തിരോഗത്തോടനുബന്ധിച്ച് ഉണ്ടാവാം.

## രോഗസംക്രമണം
ജൂഡി ഡൊളാൻ എന്ന രോഗിയിലാണ് ആദ്യമായി രോഗനിർണ്ണയം നടത്തിയത്. പൂച്ചകളാണ് സാംക്രമികരോഗകാരി എന്ന് കണ്ടുപിടിച്ചത് ഡോ. റോബർട്ട് ഡെബ്ര ആണ്. വടിയുടെ ആകൃതിയിലുള്ള ഗ്രാം നെഗറ്റീവ് ബാക്ടീരിയയായ ബാർട്ടൊണെല്ല ഹെൻസ്ലെ ആണ് രോഗകാരി. മുതിർന്ന പൂച്ചകളെക്കാൽ രോഗം സംക്രമിപ്പിക്കുന്നത് പൂച്ചക്കുട്ടികളാണ്. ചെള്ളുകൾ പൂച്ചകളിൽ നിന്ന് പൂച്ചകളിലേക്ക് ഈ രോഗം പടർത്തുന്നതായി കണ്ടെത്തിയിട്ടുണ്ട്.

## ചികിത്സ
ആരോഗ്യമുള്ള വ്യക്തികളിൽ ചികിത്സയൊന്നുമില്ലാതെ തന്നെ രോഗം ശമിക്കും. രോഗപ്രതിരോധശക്തി കുറഞ്ഞവർക്കു മാത്രമേ ആന്റിബയോട്ടിക്കുകൾ നിർദ്ദേശിക്കുന്നുള്ളൂ. അസിത്രോമൈസിൻ, സിപ്രൊഫ്ലൊക്സാസിൻ എന്നീ ആന്റിബയോട്ടിക്കുകൾ രോഗശമനം നൽകും.

## അവലംബം

വർഗ്ഗം:ബാക്ടീരിയ രോഗങ്ങൾ
വർഗ്ഗം:പനി ഉണ്ടാക്കുന്ന രോഗങ്ങൾ
എക്സ്പോഷർ നഷ്ടപരിഹാരം

ഛായാഗ്രാഹിയുടെ എക്സ്പോഷർ മീറ്റർ കണ്ടുപിടിക്കുന്ന എക്സ്പോഷർ വിലയിൽ ഒരു പരിധിക്കുള്ളിൽ നിന്നുകൊണ്ട് മാറ്റങ്ങൾ വരുത്താനുള്ള സംവിധാനമാണ് **എക്സ്പോഷർ നഷ്ടപരിഹാരം** അഥവാ **എക്സ്പോഷർ കോമ്പൻസേഷൻ**. ഇതു കൊണ്ട് ഛായാഗ്രാഹകന് എക്സ്പോഷർ വില സ്വയം കണക്കുകൂട്ടാതെ ഛായാഗ്രാഹി കണ്ടുപിടിക്കുന്ന വിലയിൽ മാറ്റങ്ങൾ വരുത്തി ഉപയോഗിക്കാൻ കഴിയുന്നു. ഇത് കൂടുതൽ വേഗതയിൽ ഛായാഗ്രഹണം നടത്താൻ സഹായകരമാണ്.

എക്സ്പോഷർ നഷ്ടപരിഹാരം ചെയ്യേണ്ടി വരുന്നത് അസാധാരണമായ പ്രകാശവിന്യാസം, ഛായാഗ്രാഹികളിലെ വ്യത്യാസങ്ങൾ, ഫിൽറ്ററുകളുടെ ഉപയോഗം, മനഃപൂർവം കുറഞ്ഞ എക്സ്പോഷർ അല്ലെങ്കിൽ കൂടിയ എക്സ്പോഷർ ചെയ്യൽ മുതലായ സന്ദർഭങ്ങളിലാണ്. കൂടാതെ ഷട്ടർ ആംഗിൾ, ഫിലിം വേഗത മുതലായ ഘടകങ്ങളിൽ വരുത്തുന്ന മാറ്റം മൂലവും ഛായാഗ്രാഹകർക്ക് എക്സ്പോഷർ നഷ്ടപരിഹാരം ചെയ്യേണ്ടി വരുന്നു.

## നിശ്ചലചിത്ര ഛായാഗ്രാഹികളിൽ എക്സ്പോഷർ നഷ്ടപരിഹാരം
ചില നിശ്ചലചിത്ര ഛായാഗ്രാഹികളിൽ, അതു തനിയെ കണക്കുകൂട്ടിയ എക്സ്പോഷർ വില ഛായാഗ്രാഹകന് ഒരു പരിധി വരെ കൂട്ടാനോ കുറക്കാനോ അനുവദിക്കുന്ന സംവിധാനം ഉണ്ട്. എക്സ്പോഷർ വില പടിപടിയായാണ് മാറ്റം വരുത്തുന്നത്. ഒരു പടി എക്സ്പോഷർ ഉയർത്തുമ്പോൾ(+1 സ്റ്റെപ്) ഛായാഗ്രഹണമാധ്യമത്തിൽ പതിക്കുന്ന പ്രകാശം ഇരട്ടിയാവുന്നു. അതുപോലെ ഒരു പടി താഴ്ത്തിയാൽ(-1 സ്റ്റെപ്) പകുതി പ്രകാശമേ പതിക്കൂ. സാധാരണ 1/4 സ്റ്റെപ് അല്ലെങ്കിൽ 1/2 സ്റ്റെപ് വച്ച് കൂട്ടാനോ കുറക്കാനോ ഉള്ള സംവിധാനം ഉണ്ടാവും. അപൂർവമായി 3/4 സ്റ്റെപ്, 1 സ്റ്റെപ് വച്ച് മാറ്റാൻ സംവിധാനം ഉള്ള ഛായാഗ്രാഹികളും നിർമ്മിച്ചിട്ടുണ്ട്. സാധാരണ 2 പടി അല്ലെങ്കിൽ 3 പടി ആയിരിക്കും ഉയർത്താനോ താഴ്ത്താനോ കഴിയുന്ന പരിധി. ചില ഫിലിം ക്യാമറകളിലും പ്രൊഫഷണൽ ഡിജിറ്റൽ ക്യാമറകളിലും നാലോ അഞ്ചോ പരമാവധി ആറോ പടി വരെ എക്സ്പോഷർ നഷ്ടപരിഹാരം ചെയ്യാൻ അനുവദിക്കുന്ന സംവിധാനം കാണാറുണ്ട്.

വർഗ്ഗം:ഛായാഗ്രഹണം
ഏറ്റവും വിലയേറിയ ചിത്രങ്ങളുടെ പട്ടിക

എറ്റവും വിലയേറിയ ചിത്രങ്ങളുടെ പട്ടികയാണ് ഇത്.

# ആൻഡ്രിയാസ് ഗർസ്കി, *[[റയ്ൻ II]]* (1999), $4,338,500, നവംബർ 8, 2011, ക്രിസ്റ്റീസ് ന്യൂയോർക്ക്.
# സിൻഡി ഷെർമൻ, *അൺടൈറ്റിൽഡ് #96*  (1981), $3,890,500, മേയ് 2011, ക്രിസ്റ്റീസ് ന്യൂയോർക്ക്.  A seventh print of *Untitled #96* sold for $2.88 million at Christie's in May 2012.
# ജെഫ് വാൾ, *ഡെഡ് ട്രൂപ്സ് ടോക്ക്* (1992), $3,666,500, മേയ് 8, 2012, Christie's New York.  
# ആൻഡ്രിയാസ് ഗർസ്കി, *[[99 Cent II Diptychon]]* (2001), $3,346,456, February 2007, Sotheby's London auction. A second print of *99 Cent II Diptychon* sold for $2.48 million in November 2006 at a New York gallery, and a third print sold for $2.25 million at Sotheby's in May 2006.
# എഡ്വേർഡ് സ്റ്റെയ്ച്ചൻ, *[[ദി പോണ്ട് മൂൺലൈറ്റ്]]* (1904), $2,928,000, ഫെബ്രുവരി 2006, സോത്ബൈ ന്യൂയോർക്ക് ഓക്‌ഷൻ.
# സിൻഡി ഷെർമൻ, *അൺടൈറ്റിൽഡ് #153*  (1985), $2,700,000, നവംബർ 2010, ഫിലിപ്സ് ദേ പ്യൂറി & കമ്പനി, ന്യൂയോർക്ക്
# അജ്ഞാതനായ ഛായാഗ്രാഹകൻ, ബില്ലി ദി കിഡ് (1879–80), $2,300,000, ജൂൺ 2011, ബ്രയാൻ ലേബൽസ് ഓൾഡ് വെസ്റ്റ് ഷോ & ഓക്‌ഷൻ.
# ദിമിത്രി മെദ്വെദേവ്, *[[ടൊബോൽസ്ക് ക്രെംലിൻ]]* (2009), $1,750,000, ജനുവരി 2010, ക്രിസ്മസ് യർമാർക സെന്റ് പീറ്റേഴ്സ്ബർഗ്.
# എഡ്വേർഡ് വെസ്റ്റൺ, *ന്യൂഡ്* (1925), $1,609,000, ഏപ്രിൽ 2008, സോത്ബൈ ന്യൂയോർക്ക് ഓക്‌ഷൻ.
# ആൽഫ്രഡ് സ്റ്റെയ്ഗ്ലിറ്റ്സ്, *ജോർജിയ ഒ'കീഫ് (ഹാൻഡ്സ്)* (1919), $1,470,000,  ഫെബ്രുവരി 2006, സോത്ബൈ ന്യൂയോർക്ക് ഓക്‌ഷൻ.
# ആൽഫ്രഡ് സ്റ്റെയ്ഗ്ലിറ്റ്സ്, *ജോർജിയ ഒ'കീഫ് ന്യൂഡ്* (1919), $1,360,000,  ഫെബ്രുവരി 2006, സോത്ബൈ ന്യൂയോർക്ക് ഓക്‌ഷൻ.
# റിച്ചാർഡ് പ്രിൻസ്, *അൺടൈറ്റിൽഡ് (കൗബോയ്)* (1989), $1,248,000, നവംബർ 2005, Christie's New York auction.
# റിച്ചാർഡ് ആവ്ഡൻ, *[[ദോവിമ]] വിത്ത് എലിഫന്റ്സ്* (1955), $1,151,976, നവംബർ 2010, ക്രിസ്റ്റീസ് പാരീസ് ഓക്‌ഷൻ.
# എഡ്വേർഡ് വെസ്റ്റൺ, *[[നോട്ടിലസ്(ചിത്രം)|നോട്ടിലസ്]]* (1927), $1,082,500, April 2010, സോത്ബൈ ന്യൂയോർക്ക് ഓക്‌ഷൻ.
# പീറ്റർ ലിക്, *വൺ* (2010), $1,000,000, ഡിസംബർ 2010, അജ്ഞാതൻ 
# ജെഫ് വാൾ, *അൺടാങ്ക്ലിങ്ങ്*(1994), 1 ദശലക്ഷം ഓസ്ട്രേലിയൻ ഡോളർ, 2006. 
# യൂജീൻ അറ്റ്ഗെറ്റ്, *ജോയർ ദ്'ഓർഗ്*, (1898–1899), $686,500, ഏപ്രിൽ 2010, ക്രിസ്റ്റീസ് ന്യൂയോർക്ക് ഓക്‌ഷൻ.
# റോബർട്ട് മാപ്പിൾതോർപ്പ്, *ആൻഡി വാർഹോൾ* (1987), $643,200, October 17, 2006, ക്രിസ്റ്റീസ് ന്യൂയോർക്ക് ഓക്‌ഷൻ.
# ആൻസൽ ആഡംസ്, *[[മൂൺറൈസ്, ഹെർണാണ്ടസ്, ന്യൂമെക്സിക്കോ]]* (1948),  $609,600, 2006, സോത്ബൈ ന്യൂയോർക്ക് ഓക്‌ഷൻ.

## അവലംബം

## പുറത്തേക്കുള്ള കണ്ണികൾ
*ആർട്ട്നെറ്റ് - ഏറ്റവും വിലയേറിയ പത്തു ചിത്രങ്ങൾ, ഏപ്രിൽ 2003
*ഏറ്റവും വിലയേറിയ രണ്ട് സ്റ്റെയ്ഗ്ലിറ്റ്സ് ചിത്രങ്ങൾ, 2006

വർഗ്ഗം:ഛായാഗ്രഹണം
വടശ്ശേരി

മലപ്പുറം ജില്ലയിലെ ഏറനാട്‌ താലൂക്കിലെ കാവനൂർ എടവണ്ണ പഞ്ചായത്തുകളിൽ ഉൾപെട്ട, ചാലിയാർ തീരത്ത് സ്ഥിതിചെയ്യുന്ന ഒരു ഗ്രാമമാണ്‌ **വടശ്ശേരി**. അധികവും ചെറിയ വരുമാനക്കാരും ഇടത്തരക്കാരുമുൾപെട്ട ഈ ഗ്രാമത്തിൽ കാര്യമായ വിദ്യാഭ്യാസ സ്ഥാപനങ്ങളോ വ്യവസായങ്ങളോ ഇല്ല.

നിരവധി ചെറു സംഘട്ടനങ്ങൾക്ക് സാക്ഷിയായ  ഈ ഗ്രാമം ഇരുപതാം നൂറ്റാണ്ടിലെ അവസാനത്തിൽ നടന്ന സുന്നി വിഭാഗത്തിലെ  ഇ.കെ വിഭാഗവും എ.പി വിഭാഗവും തമ്മിൽ നടന്ന സംഘട്ടനങ്ങൾക്ക് പ്രസിദ്ധമാണ്.

ഇവിടെ ഗവൺമെൻറ് അപ്പർ പ്രൈമറി സ്കൂൾ ഉണ്ടായിരുന്നത് ഹയർ സെക്കണ്ടറിയിലേക്ക് അപ്ഗ്രേഡ്‌ ചെയ്യപ്പെട്ടു.

വർഗ്ഗം:മലപ്പുറം ജില്ലയിലെ ഗ്രാമങ്ങൾ
മിലൗ പാലം

ലോകത്തിലെ ഏറ്റവും ഉയരമുള്ള പാലമാണ്  ഫ്രാൻസിലെ **മിലൗ**. തെക്കൻ ഫ്രാൻസിൽ ടാൺ നദിയുടെ താഴ്വരയ്ക്കു കുറുകെയാണ് ഈ പാലം പണിത്തീർത്തിരിക്കുന്നത്. ബ്രിട്ടീഷുകാരനായ നോർമൻ ഫോസ്റ്റെറാണ് ഇതിന്റെ വാസ്തുശില്പി.

## അവലംബം

## പുറത്തേക്കുള്ള കണ്ണികൾ
ഡൺസ്റ്റൻ

കാന്റർബറിയിലെ ആർച്ച് ബിഷപ്പായിരുന്ന ബ്രിട്ടിഷ് വൈദികനായിരുന്നു **ഡൺസ്റ്റൻ**. ഇംഗ്ലണ്ടിലെ ഗ്ലാസ്റ്റൺബറിക്ക് സമീപം ബാൾട്ടൺസ്ബറൊയിൽ ജനിച്ചു. ഗ്ലാസ്റ്റൺബറിയിലെ ഐറിഷ് സന്ന്യാസിമാരുടെ മേൽനോട്ടത്തിൽ വിദ്യാഭ്യാസം പൂർത്തിയാക്കിയ ഡൺസ്റ്റൻ എഥൽസ്തൻ രാജാവിന്റെ പണ്ഡിത സദസ്സിൽ കുറച്ചുകാലം അംഗമായിരുന്നു. എന്നാൽ ദുർമന്ത്രവാദിയെന്നു മുദ്രകുത്തി ഇദ്ദേഹത്തെ സദസ്സിൽ നിന്നും പുറത്താക്കി. വിൽചെസ്റ്ററിലെ ബിഷപ്പായ അൽഫിജി ഇദ്ദേഹത്തിന് അഭയം നൽകുകയും സന്ന്യാസജീവിതം സ്വീകരിക്കുവാൻ പ്രേരിപ്പിക്കുകയും ചെയ്തു.

## സന്ന്യാസിമഠത്തിന്റെ അധ്യക്ഷൻ

എഥൽസ്തനുശേഷം അധികാരത്തിൽ വന്ന എഡ്മൺഡ് രാജാവ് ഡൺസ്റ്റനെ തന്റെ സദസ്സിലേക്ക് ക്ഷണിച്ചു. 943-ൽ ഗ്ലാസ്റ്റൺബറിയിലെ സന്ന്യാസിമഠത്തിന്റെ അധ്യക്ഷനായി ഇദ്ദേഹം നിയമിതനായി. ഇദ്ദേഹത്തിന്റെ ഭരണകാലത്ത് ഗ്ലാസ്റ്റൺബറി സന്ന്യാസിമഠം പ്രശസ്തിലേക്കുയർന്നു. എഡ്മൺഡിനെ തുടർന്ന് അധികാരത്തിൽ വന്ന എഡ്റെഡ് രാജാവും ഡൺസ്റ്റന് വളരെയധികം അധികാരങ്ങൾ നൽകിയിരുന്നു. എന്നാൽ എഡ്വി രാജാവിന്റെ ഭരണകാലത്ത് രാജപത്നിയുടെ അപ്രീതിക്ക് പാത്രമായ ഡൺസ്റ്റൻ നാടുകടത്തപ്പെട്ടു.

## കാന്റർബറി ആർച്ച്ബിഷപ്പ്

957-ൽ എഡ്ഗാർ രാജാവ് അധികാരത്തിൽ വന്നപ്പോൾ അദ്ദേഹം ഡൺസ്റ്റനെ തിരിച്ചുവിളിച്ചു. വോർസസ്റ്ററിലെയും ലണ്ടനിലെയും ബിഷപ്പ് പദവികൾ അലങ്കരിച്ചതിനു ശേഷം 961-ൽ ഇദ്ദേഹം കാന്റർബറിയിലെ ആർച്ച്ബിഷപ്പ് ആയി. 957-ൽ എഡ്ഗാർ രാജാവ് അന്തരിച്ചപ്പോൾ അദ്ദേഹത്തിന്റെ പുത്രനായ എഡ്വേർഡിനെഡൺസ്റ്റൻ, രാജാവാക്കുവാൻ ഡൺസ്റ്റൻ മുൻകൈയെടുത്തു. മൂന്ന് വർഷങ്ങൾക്ക് ശേഷം എഡ്വേർഡ് രാജാവ് കൊല്ലപ്പെടുകയും ഡൺസ്റ്റൺ വിശ്രമജീവിതത്തിലേക്ക് തിരിയുകയും ചെയ്തു. സന്ന്യാസനിഷ്ഠകൾ ബനഡിക്റ്റെൻ നിയമങ്ങൾക്കനുസൃതമായി ഇദ്ദേഹം പരിഷ്കരിച്ചു. ക്രൈസ്തവ ദേവാലയങ്ങൾ പുനരുദ്ധരിക്കുന്നതിനും, വിദ്യാഭ്യാസ സൌകര്യങ്ങൾ മെച്ചപ്പെടുത്തുന്നതിനും പ്രയത്നിച്ചു.

988 മേയ് 19-ന് ഡൺസ്റ്റൻ അന്തരിച്ചു. എല്ലാവർഷവും മെയ് 19-നാണ് ഇദ്ദേഹത്തിന്റെ പെരുന്നാൾ ആചരിക്കുന്നത്. സ്വർണപ്പണിക്കാരും കൊല്ലന്മാരും മറ്റും ഇദ്ദേഹത്തെ തങ്ങളുടെ രക്ഷകപുണ്യവാളനായി കണക്കാക്കിവരുന്നു. 

## അവലംബം

## പുറത്തേക്കുള്ള കണ്ണികൾ
*http://www.newadvent.org/cathen/05199a.htm
*http://www.stdunstansfeltham.org.uk/

വർഗ്ഗം:കാന്റർബറി ആർച്ച് ബിഷപ്പ്
വർഗ്ഗം:ആംഗ്ലിക്കൻ സഭയിലെ വിശുദ്ധർ
വർഗ്ഗം:റോമൻ കത്തോലിക്കാസഭയിലെ വിശുദ്ധർ
വർഗ്ഗം:പൗരസ്ത്യ ഓർത്തഡോക്സ് സഭയിലെ വിശുദ്ധർ
വർഗ്ഗം:909-ൽ ജനിച്ചവർ
വർഗ്ഗം:988-ൽ മരിച്ചവർ
വർഗ്ഗം:ഇംഗ്ലീഷ് സന്ന്യാസിമാർ
ഒഴിമുറി (ചലച്ചിത്രം)

മധുപാൽ സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***ഒഴിമുറി***. ലാൽ, ആസിഫ് അലി, ഭാവന, മല്ലിക, ശ്വേത മേനോൻ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. ബി. ജയമോഹൻ ആണ് ഈ ചിത്രത്തിന്റെ തിരക്കഥ രചിച്ചിരിക്കുന്നത്. 2012-ൽ മലയാളത്തിൽ ഇറങ്ങിയ മികച്ച ചിത്രങ്ങളിലൊന്നായി ഈ ചിത്രത്തെ പല മാധ്യമങ്ങളും വിലയിരുത്തി. മികച്ച രണ്ടാമത്തെ ചിത്രത്തിനുള്ള 2012-ലെ കേരള സംസ്ഥാന ചലച്ചിത്രപുരസ്കാരം ഈ ചിത്രത്തിനു ലഭിച്ചു.

തമിഴ് എഴുത്തുകാരൻ ജയമോഹൻ *നോട്ടങ്ങൾ* എന്ന പേരിൽ ഭാഷാപോഷിണിയിൽ എഴുതിയ ഓർമ്മക്കുറിപ്പിൽ നിന്നും വാർഷികപ്പതിപ്പിൽ പ്രസിദ്ധീകരിച്ച ലേഖനത്തിൽ നിന്നുമാണ് മധുപാൽ ചിത്രത്തിനായുള്ള കഥ കണ്ടെത്തിയത്. 30 മുതൽ 40 വരെ വർഷങ്ങളിലായി നടക്കുന്ന കഥയാണ് ചിത്രത്തിൽ ഉൾപ്പെടുത്തിയിരിക്കുന്നത്. 67 പുതുമുഖങ്ങളും ചിത്രത്തിൽ അഭിനയിച്ചിരുന്നു.

## അഭിനേതാക്കൾ
* ലാൽ – താണുപിള്ള & ശിവൻപിള്ള (ഇരട്ടവേഷം)
* ആസിഫ് അലി – ശരത്
* മല്ലിക – മീനാക്ഷി പിള്ള
* ഭാവന – ബാലാമണി
* ശ്വേത മേനോൻ – കാളി പിള്ള
* ജഗദീഷ്
* നന്ദു
* എം.ആർ. ഗോപകുമാർ
* കൊച്ചുപ്രേമൻ
* സുധീർ കരമന

## സംഗീതം

## അവലംബം

## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ് 
* ''ഒഴിമുറി''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മധുപാൽ സംവിധാനം ചെയ്ത ചലച്ചിത്രങ്ങൾ
വർഗ്ഗം:മികച്ച രണ്ടാമത്തെ ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
മോളി ആന്റി റോക്ക്സ്

രഞ്ജിത്ത് ശങ്കർ രചനയും സംവിധാനവും നിർവ്വഹിച്ച് 2012-ൽ പുറത്തിറങ്ങിയ മലയാളചലച്ചിത്രമാണ് ***മോളി ആന്റി റോക്ക്സ്***. പൃഥ്വിരാജ് സുകുമാരൻ, രേവതി എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.

## അഭിനേതാക്കൾ
* പൃഥ്വിരാജ് സുകുമാരൻ – പ്രണവ് ഐ.ആർ. എസ് 
* രേവതി – മോളി ആന്റി 
* ലാലു അലക്സ് – ബെന്നി
* കെ.പി.എ.സി. ലളിത
* ശരത് – കൊച്ചച്ചൻ
* മാമുക്കോയ – സലിം
* ശിവജി ഗുരുവായൂർ – മേനോൻ
* സുനിൽ സുഖദ – ഷംസുദ്ദീൻ
* ലക്ഷ്മിപ്രിയ – ഉഷ
* കൃഷ്ണകുമാർ – രവി
* രാജേഷ് ഹെബ്ബാർ – സണ്ണി

## സംഗീതം

## പുറത്തേക്കുള്ള കണ്ണികൾ
* 
* ''മോളി ആന്റി റോക്ക്സ്''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രഞ്ജിത്ത് ശങ്കർ സംവിധാനം ചെയ്ത ചലച്ചിത്രങ്ങൾ
നാഗമണ്ഡല

കന്നഡ ചലച്ചിത്രം. 1997-ൽ പുറത്തിറങ്ങിയ ഈ ചിത്രം സംവിധാനം ചെയ്തത് ടി.എസ്. നാഗാഭരണയാണ്. ഗിരീഷ് കർണാഡിന്റെ ഇതേ പേരിലുള്ള നോവലിന്റെ ചലച്ചിത്രാവിഷ്കാരമാണിത്.

## ഉള്ളടക്കം
നാഗാരാധനയുമായി ബന്ധപ്പെട്ട നാടോടിവിശ്വാസത്തിന്റെ പശ്ചാത്തലത്തിൽ ഭാര്യാഭർത്തൃബന്ധത്തിലെ നൂതന സമസ്യകൾ ഫാന്റസിയുടെയും റിയാലിറ്റിയുടെയും ഫ്രെയിമുകൾ ഇടകലർത്തി അവതരിപ്പിച്ച ഈ ചിത്രത്തിൽ മുഖ്യകഥാപാത്രങ്ങൾക്കു ജീവൻ നല്കിയത് പ്രകാശ് റായി (അപ്പണ്ണ, നാഗം), വിജയലക്ഷ്മി (റാണി) എന്നിവരാണ്. മനുഷ്യരൂപം ആർജിക്കാൻ കഴിയുന്ന ഒരു നാഗം റാണിയെ രാത്രികാലത്ത് പതിവായി അവളുടെ ഭർത്താവിന്റെ രൂപത്തിൽ ദർശിക്കുന്നതും അവൾ ഗർഭിണിയാകുമ്പോൾ ഭർത്താവ് അപ്പണ്ണ അവളെ സംശയിക്കുന്നതും തുടർന്നുനടക്കുന്ന സംഭവ പരമ്പരകളുമാണ് കഥാവസ്തു. ശ്രീഖരി ഖോഡെ നിർമിച്ച ഈ ചിത്രത്തിന്റെ തിരക്കഥ ഗിരീഷ് കർണാഡിന്റേതുതന്നെ. ഛായാഗ്രഹണം ജി.എസ്. ദാവൂർ, സംഗീതം സി. അശ്വന്ത്.

## പുരസ്കാരം
***കർണാടക സംസ്ഥാന അവാർഡുകൾ**
*രണ്ടാമത്തെ നല്ല ചിത്രം
*നല്ല സഹനടി
*കലാസംവിധായകൻ
*ഛായാഗ്രാഹകൻ  
*ഇന്ത്യൻ പനോരമയിലേക്കും ഇത് തിരഞ്ഞെടുക്കപ്പെട്ടിരുന്നു.

## അവലംബം

## അധിക വായനയ്ക്ക്
## പുറം കണ്ണികൾ

വർഗ്ഗം:കന്നഡചലച്ചിത്രം
ഡഫറിൻ പ്രഭു

ബ്രിട്ടിഷ് നയതന്ത്രോദ്യോഗസ്ഥനും ഇന്ത്യയിലെ മുൻ വൈസ്രോയിയുമായിരുന്നു **ഡഫറിൻ പ്രഭു**. 1826 ജൂൺ 21-ന് ഇറ്റലിയിലെ ഫ്ലോറൻസിൽ ഇദ്ദേഹം ജനിച്ചു. ഈറ്റൺ, ഓക്സ്ഫോഡ് എന്നീ സർവകലാശാലകളിലായിരുന്നു വിദ്യാഭ്യാസം. ഡഫറിൻ 1841-ൽ ഐറിഷ് പ്രഭുവായി സ്ഥാനമേറ്റു. ലെറ്റേഴ്സ് ഫ്രം ഹൈ ലാറ്റിറ്റ്യൂഡ്സ് (1857) എന്ന കൃതിയുടെ കർത്താവെന്ന നിലയിലായിരുന്നു ഇദ്ദേഹം ആദ്യകാലത്ത് പ്രശസ്തി നേടിയത്. ഐസ് ലൻഡ്സിലേക്കുള്ള സാഹസിക യാത്രയെ അടിസ്ഥാനമാക്കിയാണ് ഈ സഞ്ചാര കൃതി ഇദ്ദേഹം രചിച്ചത്.

## നയതന്ത്ര ഉദ്യോഗസ്ഥൻ

നയതന്ത്രപരമായ ഉദ്യോഗങ്ങളിൽ നിയമിതനായ ഇദ്ദേഹത്തിന്റെ ശ്രദ്ധേയമായ ആദ്യ പ്രവർത്തനം സിറിയയുമായി ബന്ധപ്പെട്ടുകൊണ്ടുള്ളതായിരുന്നു. അവിടെ 1860-ൽ ക്രിസ്ത്യാനികളെ കൂട്ടക്കൊലചെയ്തതിനെത്തുടർന്നുണ്ടായ അനുരഞ്ജനശ്രമങ്ങളിൽ ബ്രിട്ടനെ പ്രതിനിധീകരിച്ച ഡഫറിൻ രാജ്യതാത്പര്യം സൂക്ഷിക്കുന്നതിൽ തനിക്കുള്ള പ്രതിബദ്ധത തെളിയിക്കുകയുണ്ടായി. 1862-ൽ ഇദ്ദേഹം ഹാരിയറ്റിനെ ജീവിത പങ്കാളിയായി സ്വീകരിച്ചു. പിന്നീട് 1864 മുതൽ 66 വരെ ഇദ്ദേഹം ഇന്ത്യക്കുവേണ്ടിയുള്ള അണ്ടർ സെക്രട്ടറിയായും 1866-ൽ യുദ്ധകാര്യങ്ങൾക്കായുള്ള അണ്ടർസെക്രട്ടറിയായും നിയമിതനായി.

## ഭരണരംഗത്തെയും നയതന്ത്രരംഗത്തെയും മികവ്

ഭരണരംഗത്തും നയതന്ത്രരംഗത്തും ഇദ്ദേഹം പ്രകടമാക്കിയ മികവ് മനസ്സിലാക്കിയ ബ്രിട്ടിഷ് ഭരണകൂടം തുടർന്ന് പല ഭാരിച്ച ചുമതലകളും ഇദ്ദേഹത്തെ ഏല്പിച്ചു. അതിലെല്ലാം ഇദ്ദേഹത്തിന് വിജയം കൈവരിക്കാനുമായി. മാത്രമല്ല, 1871-ൽ *ഏൾ* എന്ന ഉന്നതമായ പ്രഭു പദവിയിൽ അവരോധിതനാവുകയും ചെയ്തു. തുടർന്ന് 1872-ൽ കാനഡയിലെ ഗവർണർ ജനറലായി നിയമിക്കപ്പെട്ടതോടെ കൊളോണിയൽ ഭരണ രംഗത്ത് പ്രവേശിക്കുവാൻ ഇദ്ദേഹത്തിന് അവസരം ലഭിച്ചു. ഈ സ്ഥാനലബ്ധിയും ഡഫറിനു ലഭിച്ച മറ്റൊരു അംഗീകാരമായി കണക്കാക്കിപ്പോരുന്നു. റഷ്യയിലെ അംബാസഡറായി 1879 മുതൽ 81 വരെയും, തുർക്കിയിലെ അംബാസഡറായി 1881 മുതൽ 82 വരെയും, ഈജിപ്ത്തിലെ കമ്മിഷണറായി 1882 മുതൽ 83 വരെയും ഇദ്ദേഹം നിയമിതനായി. ഇതിനെത്തുടർന്നായിരുന്നു 1884-ൽ റിപ്പൺ പ്രഭുവിന്റെ പിൻഗാമിയായി ഇന്ത്യയിൽ വൈസ്രോയി പദവിയിലെത്തിയത്. ഇന്ത്യൻ നാഷണൽ കോൺഗ്രസ് സ്ഥാപിതമായത് ഡഫറിൻ പ്രഭു വൈസ്രോയിയായിരുന്ന കാലത്താണ്. അഫ്ഗാനിസ്ഥാനുമായുള്ള ബന്ധം മെച്ചപ്പെടുത്തിയതും ബർമ (മ്യാൻമർ) കീഴടക്കിയതും ഇദ്ദേഹത്തിന്റെ വൈസ്രോയ് ഭരണകാലത്ത് ബ്രിട്ടിഷ് ഗവൺമെന്റിനുണ്ടായ മികച്ച നേട്ടങ്ങളാണ്. 1888-ൽ വൈസ്രോയി സ്ഥാനത്തു നിന്നും വിരമിച്ചു. ഏല്പിച്ച ചുമതലകളിലെല്ലാം വിജയം കൈവരിച്ചതിനുള്ള അംഗീകാരമായി 1888-ൽ *മാർക്വസ് ഒഫ് ഡഫറിൻ* (Marquess of Dufferin) എന്ന ബഹുമതി നൽകി ബ്രിട്ടിഷ് ഗവൺമെന്റ് ഇദ്ദേഹത്തെ ആദരിച്ചു. അതിനുശേഷം 1888 മുതൽ 91 വരെ റോമിലെ അംബാസഡറായും 1892 മുതൽ 96 വരെ പാരിസിലെ അംബാസഡറായും സേവനമനുഷ്ഠിച്ചു. 1896-ൽ പൊതുജീവിതത്തിൽ നിന്നും വിരമിച്ച് അയർലണ്ടിൽ സ്ഥിരതാമസമാക്കി. 1902 ഫെബ്രുവരി12- ന് അയർലണ്ടിലെ ക്ലാൻഡിബോയിൽ നിര്യാതനായി.

## പുറത്തേക്കുള്ള കണ്ണികൾ
*http://www.historyofparliamentonline.org/volume/1790-1820/member/blackwood-sir-james-stevenson-1755-1836 

വർഗ്ഗം:ബ്രിട്ടീഷ് ഇന്ത്യയിലെ വൈസ്രോയിമാർ
റെയ്ക്യവിക്

ലോകത്തിന്റെ ഏറ്റവും വടക്കുള്ള തലസ്ഥാനനഗരമാണ് ഐസ്‌ലാന്റിന്റെ തലസ്ഥാനമായ **റെയ്ക്യവിക്**.  ജനസംഖ്യ 1.19 ലക്ഷം. രാജ്യത്തെ മൂന്നിലൊന്നിലധികം ജനങ്ങൾ തലസ്ഥാനത്ത് പാർക്കുന്നു. ലോകത്തിലെ ഏറ്റവും ചെറിയ തലസ്ഥാനനഗരങ്ങളിൽ ഒന്നുകൂടിയാണിത്.

## പേര് വന്നവഴി
ആദ്യകാല കുടിയേറ്റ നേതാവ് ഇൻഗോൽഫർ ആർനസൻ 874-ൽ ഇവിടെയെത്തി താവളമുറപ്പിച്ചു. ഉഷ്ണജല ഉറവകളിൽ നിന്ന് സദാ വമിച്ചുകൊണ്ടിരിക്കുന്ന നീരാവി കണ്ട് അദ്ദേഹം നോർഡ് ഭാഷയിൽ "പുകയുടെ തീരം" എന്നർത്ഥമുള്ള റെയ്ക്യവിക് എന്ന് ഈ ദേശത്തിന് പേരിട്ടു.

## സംസ്കാരം
കുപ്രസിദ്ധമായ കാബറെ ബാറുകളുടേയും സംഗീതനിശകളുടേയും നഗരമാണിത്. ഭക്ഷണകാര്യത്തിലും മറ്റു നഗരങ്ങളിൽ നിന്നും തികച്ചും വ്യത്യസ്തം. ചെമ്മരിയാടിന്റെ തല കൊണ്ടുണ്ടാക്കിയ സാൻഡ്‌വിച്ച്, ചീഞ്ഞ സ്രാവിൻ കറി മുതൽ വൃഷ്ണ അച്ചാർ വരെ റെസ്റ്റോറന്റുകളിൽ സാധാരണം. ഇവ രുചിച്ചുനോക്കാനെത്തുന്ന സഞ്ചാരികൾ ധാരാളം. പക്ഷേ വെല്ലുവിളികൾ ഏറ്റെടുക്കാൻ കഴിയാത്തവർക്ക് ഇവിടുത്തെ ഭക്ഷണം പേടിസ്വപ്നം തന്നെ.

## ടൂറിസം
ഹാൾഗ്രിംസ്‌കിർകിയ എന്ന പള്ളിയുടെ 75 മീറ്റർ ഉയരമുള്ള ഗോപുരമാണ് റെയിക്യാവികിന്റെ ടൂറിസം മുദ്രകളിലൊന്ന്. തിമിംഗില നിരീക്ഷണം, ഉഷ്ണജലതടാകത്തിലെ കുളി, ബ്ലൂ ലഗൂൺ എന്ന ദ്വീപിലേക്കുള്ള സഞ്ചാരം എന്നിവയാണ് പ്രധാന വിനോദ സഞ്ചാര പ്രവർത്തനങ്ങൾ. സുവർണവൃത്തം എന്നറിയപ്പെടുന്ന ടൂറിസ്റ്റ്മേഖല പ്രസിദ്ധമാണ്.

ഹവിറ്റ നദി മഴവില്ലിന്റെ ആകൃതിയിൽ ഒരുക്കുന്ന ഇരട്ടവെള്ളച്ചാട്ടം കാണാൻ കഴിയുന്ന ഗുൽഫോസ്, ലോകത്തിലെ ആദ്യ പാർലമെന്റ് (അൽതിങ്) സമ്മേളനം കൂടിയ തിങ്മെല്ലിർ ദേശീയ ഉദ്യാനപരിസരം, ഗ്രേറ്റ് ഗീസർ എന്ന ഉഷ്ണജല പ്രവാഹം (ഇതിൽ നിന്നാണ് വെള്ളം ചൂടാക്കുന്ന ഉപകരണങ്ങൾക്ക് ഗീസർ എന്നു പേര് വന്നത്) എന്നിവയടങ്ങിയ ടൂറിസം മേഖലയാണ് സുവർണവൃത്തം.

## ചിത്രശാല

പ്രമാണം:Islande - Reykjavik du haut de la cathédrale.jpg|ഒരു ആകാശവീക്ഷണം
പ്രമാണം:Engey beacon.jpg|റെയ്ക്യവിക് ലൈറ്റ് ഹൗസ്
പ്രമാണം:Reykjavík Innenstadt.JPG|നഗരത്തിനകത്ത്
പ്രമാണം:ReykjavikIce.JPG|ഒരു രാത്രികാല ദൃശ്യം
പ്രമാണം:Hringvegur rvk junction 1.jpg|ഗതാഗതം
പ്രമാണം:Iceland-Reykjavik-Bus stop 2.jpg|ഒരു ബസ്‌സ്റ്റോപ്പ്
Reykjavik-92-Nylendugata-Wandbild-2018-gje.jpg


## ജില്ലകൾ
റെയിക്യാവികിനെ 10 ജില്ലകളായി തിരിച്ചിരിക്കുന്നു.

# Vesturbær 
# Miðborg (*നഗര മദ്ധ്യം*)
# Hlíðar 
# Laugardalur 
# Háaleiti og Bústaðir 
# Breiðholt
# Árbær 
# Grafarvogur 
# Kjalarnes
# Grafarholt og Úlfarsárdalur

## അവലംബം

വർഗ്ഗം:യൂറോപ്പിലെ തലസ്ഥാനങ്ങൾ
സോപ് (സോഫ്റ്റ്‌വെയർ)

വിവിധ കമ്പ്യൂട്ടറുകളിലെ വ്യത്യസ്തമായ സോഫ്റ്റ്‌വെയറുകളിൽ നിന്ന് നിന്നും ഒരാൾക്കാവശ്യമുള്ള പല വിധത്തിലുള്ള വിവരങ്ങളെല്ലാം ഒരേ സമയം നെറ്റ്വർക്കിലൂടെ സമാഹരിച്ച് ആവശ്യപ്പെടുന്ന മാതൃകയിൽ ക്രോഡീകരിച്ച് നൽകുന്ന ഒരു സോഫ്റ്റ്‌വെയർ സങ്കേതമാണ് **സോപ്** (ആംഗലേയം: SOAP). **സിംപിൾ ഒബ്ജെക്ട് ആക്സെസ് പ്രോട്ടോകോൾ** എന്നതായിരുന്നു യഥാർത്ഥത്തിലുള്ള പൂർണ്ണനാമം. പക്ഷെ, സോപ്പ് 1.2 പതിപ്പിന്റെ നിർവ്വചനപ്രകാരം സോപ്പ് ചുരുക്കെഴുത്താണെന്ന നിർവ്വചനം എടുത്തു കളഞ്ഞു. ഇത് അതിന്റെ മെസ്സേജ് ഫോർമാറ്റിനായി എക്സ്എംഎൽ(XML) ഇൻഫർമേഷൻ സെറ്റ് ഉപയോഗിക്കുന്നു, കൂടാതെ ആപ്ലിക്കേഷൻ ലെയർ പ്രോട്ടോക്കോളുകളെ ആശ്രയിക്കുന്നു, മിക്കപ്പോഴും ഹൈപ്പർടെക്സ്റ്റ് ട്രാൻസ്ഫർ പ്രോട്ടോക്കോൾ (HTTP), എന്നിരുന്നാലും ചില ലെഗസി സിസ്റ്റങ്ങൾ മെസ്സേജ് നെഗോഷിയേഷനും ട്രാൻസ്മിഷനും വേണ്ടി സിമ്പിൾ മെയിൽ ട്രാൻസ്ഫർ പ്രോട്ടോക്കോളിൽ (SMTP) ആശയവിനിമയം നടത്തുന്നു.

എക്സ്റ്റൻസിബിൾ മാർക്ക്അപ്പ് ലാംഗ്വേജ് (എക്സ്എംഎൽ) ഉപയോഗിച്ച് ആശയവിനിമയം നടത്താനും വ്യത്യസ്ത ഓപ്പറേറ്റിംഗ് സിസ്റ്റങ്ങളിൽ (വിൻഡോസ്, മാക്ഒഎസ്, ലിനക്സ് പോലുള്ളവ) പ്രവർത്തിക്കുന്ന പ്രക്രിയകൾ അഭ്യർത്ഥിക്കാൻ സോപ്(SOAP) ഡെവലപ്പർമാരെ അനുവദിക്കുന്നു. എച്ച്ടിടിപി പോലുള്ള വെബ് പ്രോട്ടോക്കോളുകൾ ഇൻസ്റ്റാൾ ചെയ്യുകയും എല്ലാ ഓപ്പറേറ്റിംഗ് സിസ്റ്റങ്ങളിലും പ്രവർത്തിക്കുകയും ചെയ്യുന്നതിനാൽ, സോപ് ക്ലയന്റുകൾക്ക് വെബ് സേവനങ്ങൾ അഭ്യർത്ഥിക്കാനും പ്രോഗ്രാമിംഗ് ഭാഷയെയോ പ്ലാറ്റ്‌ഫോമുകളെയോ സ്വതന്ത്രമായി പ്രതികരണങ്ങൾ സ്വീകരിക്കാനും അനുവദിക്കുന്നു.
## സ്വഭാവഗുണങ്ങൾ
സോപ് വെബ് സേവനങ്ങൾക്കായി ഒരു വെബ് സേവന പ്രോട്ടോക്കോൾ സ്റ്റാക്കിന്റെ മെസ്സേജ് പ്രോട്ടോക്കോൾ ലേയർ നൽകുന്നു. ഇത് മൂന്ന് ഭാഗങ്ങൾ അടങ്ങുന്ന ഒരു എക്സ്എംഎൽ അടിസ്ഥാനമാക്കിയുള്ള പ്രോട്ടോക്കോൾ ആണ്:
*മെസ്സേജ് സ്ട്രക്ച്ചറും, അത് എങ്ങനെ പ്രോസസ്സ് ചെയ്യാമെന്നും നിർവചിക്കുന്ന ഒരു എൻവലപ്പ്
*ആപ്ലിക്കേഷന് വേണ്ടി നിർവചിച്ചിരിക്കുന്ന ഡാറ്റാ ടൈപ്പുകളുടെ ഇൻസ്റ്റസ് കാണിക്കുന്നതിന് വേണ്ടിയുള്ള ഒരു കൂട്ടം എൻകോഡിംഗ് നിയമങ്ങൾ
*പ്രോസീജർ കോളുകളെയും പ്രതികരണങ്ങളെയും പ്രതിനിധീകരിക്കുന്നതിനുള്ള ഒരു കൺവെൻഷൻ

## ഉദാഹരണ സന്ദേശം

```xml
POST /InStock HTTP/1.1
Host: www.example.org
Content-Type: application/soap+xml; charset=utf-8
Content-Length: 299
SOAPAction: "http://www.w3.org/2003/05/soap-envelope"

<?xml version="1.0"?>
<soap:Envelope xmlns:soap="http://www.w3.org/2003/05/soap-envelope">
  <soap:Header>
  </soap:Header>
  <soap:Body>
    <m:GetStockPrice xmlns:m="http://www.example.org/stock">
      <m:StockName>IBM</m:StockName>
    </m:GetStockPrice>
  </soap:Body>
</soap:Envelope>
```


## അവലംബം

## പുറത്തേക്കുള്ള കണ്ണികൾ
* ഡബ്ല്യൂ3സി സോപ് താൾ
* സോപ് പതിപ്പ് 1.2 സവിശേഷതകൾ
* സോപ് പാഠശാലl 
* സോപ് സന്ദേശം ജാവയിൽ 

വർഗ്ഗം:സോഫ്റ്റ്‌വെയർ
മരച്ചൊറിയൻ

പശ്ചിമഘട്ടതദ്ദേശവാസിയായ ഒരു തവളയാണ് **മരച്ചൊറിയൻ** അഥവാ **Malabar Tree Toad (Warty Asian Tree Toad). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ ഭീഷണി നേരിടുന്ന ജീവികൾ എന്നാണ്. മഹാരാഷ്ട്രയ്ക്ക് തെക്കുഭാഗത്തുള്ള പശ്ചിമഘട്ടമേഖലയിലെ നിത്യഹരിതവനങ്ങളിലും അർദ്ധനിത്യഹരിതവനങ്ങളിലും ആർദ്ര ഇലപൊഴിയും കാടുകളിലുമാണ് ഇതിനെ കണ്ടുവരുന്നത്. ഇന്ത്യയിൽ മാത്രം കാണപ്പെടുന്ന ചിലയിനം തവളകളിൽ ഒന്നാണിത്. കടുത്ത വംശനാശഭീഷണി നേരിടുന്ന ഈ തവളയെ 2007ലെ ചുവന്ന പുസ്തകത്തിൽ ഉൾക്കൊള്ളിച്ചിരിയ്ക്കുന്നു.

## ചിത്രശാല

Image:PedostibesTuberculosus4.jpg|Phytotelmatous habitat
Image:PedostibesTuberculosus3.jpg
Image:PedostibesTuberculosus1.jpg
Image:PedostibesTuberculosus5.jpg


വർഗ്ഗം:ഇന്ത്യയിലെ തവളകൾ
വർഗ്ഗം:കേരളത്തിലെ തവളകൾ
നീലസ്രാവ്

ഓവോവിവിപാരിറ്റി വിഭാഗത്തിൽ ഉൾപ്പെടുന്ന ഒരിനം സ്രാവാണ് **നീലസ്രാവ്** . മിക്ക സമുദ്രങ്ങളിലും ഇവയെ കാണപ്പെടുന്നുണ്ട്. എന്നാൽ വ്യാപകമായ വേട്ടമൂലം ഇവ വംശനാശഭീക്ഷണി നേരിടുന്നു. ത്രികോണാകൃതിയുള്ള നീണ്ട മേൽചുണ്ടും വലിയ കണ്ണുകളുമുള്ള മെലിഞ്ഞ സ്രാവുകളാണിവ. ശരീരത്തിന്റെ മുകൾഭാഗം നീലയും അടിഭാഗം വെള്ളയുമാണ് നിറം. ദേശാടനവിഭാഗത്തിൽ ഉൾപ്പെടുന്ന ഇവ വളരെദൂരം സഞ്ചരിക്കുന്നു. സമുദ്രോപരിതലത്തിൽ ഇവയുടെ മുതുകിലെ ചിറകു ദൃശ്യമാകുന്നവിധത്തിലും സാവധാനത്തിലുമാണ് ഇവ സഞ്ചരിക്കുന്നത്.  ചിലപ്പോൾ ഒന്നിലധികം സ്രാവുകളെ ഒരേ സ്ഥലത്തുതന്നെ കാണാറുണ്ട്. കൂട്ടത്തോടെ സഞ്ചരിക്കുന്ന ഇരമത്സ്യങ്ങളെയും ശവശരീരങ്ങളുമാണ് ഇവ ഭക്ഷിക്കുന്നത്. 

ആൺസ്രാവുകൾ 181 സെന്റീമീറ്റർ മുതൽ 281 സെന്റീമീറ്റർ വരെ നീളവും പെൺസ്രാവുകൾ പരമാവധി 281 സെന്റീമീറ്റർ വരെ നീളവും വയ്ക്കുന്നു. 

## അവലംബം

## പുറത്തേക്കുള്ള കണ്ണികൾ

* 
* 
* 
* 
* ARKive - Images and movies of the blue shark ''(Prionace glauca)'' 
* Canadian Shark research laboratory 
* BBCNews - 'Jaws' comes to a US beach 3 August 2010.
* BBCNews - Footage of shark which closed New Quay (Wales) beach 8 August 2012.

വർഗ്ഗം:സ്രാവുകൾ
ചാൾസ് ഗവാൻ ഡഫി

അയർലണ്ടിലേയും ആസ്ട്രേലിയയിലേയും മുൻ രാഷ്ട്രീയ നേതാവായിരുന്നു **ചാൾസ് ഗവാൻ ഡഫി**. ഇദ്ദേഹം 1816 ഏപ്രിൽ 12-ന് അയർലണ്ടിലെ മൊനഗനിൽ ജനിച്ചു. അയർലണ്ടും ഇംഗ്ലണ്ടുമായി 1801-ൽ നടന്ന സംയോജനം ഇല്ലാതാക്കി അയർലണ്ടിനെ വീണ്ടും ഒരു പ്രത്യേക രാജ്യമാക്കുവാനുള്ള പ്രവർത്തനങ്ങളിൽ ഇദ്ദേഹം ഏർപ്പെട്ടിരുന്നു. ഈ രംഗത്ത് നേതൃത്വം വഹിച്ചിരുന്ന ഡാനിയൽ ഓ കോണലിന്റെ (1775-1847) സഹപ്രവർത്തകനുമായിരുന്നു ഇദ്ദേഹം.

## പരിവർത്തന വാദി

1842-ൽ ഡബ്ലിനിൽ നിന്നും നേഷൻ എന്ന രാഷ്ട്രീയ വാരിക ഇദ്ദേഹം പ്രസിദ്ധീകരിച്ചു തുടങ്ങി. അയർലണ്ടിൽ സമൂല പരിവർത്തനത്തിനുവേണ്ടി വാദിച്ചിരുന്ന *യങ് അയർലണ്ട്* എന്ന സംഘടനയിൽ ചേർന്ന് തീവ്രപ്രവർത്തനം നടത്തി. തന്മൂലം രാജ്യദ്രോഹക്കുറ്റം ചുമത്തി ഇദ്ദേഹത്തെ അറസ്റ്റു ചെയ്തുവെങ്കിലും പിന്നീട് സോപാധികം വിട്ടയച്ചു. 1852-ൽ ഡഫി പാർലമെന്റംഗമായി തെരഞ്ഞടുക്കപ്പെട്ടു. *ഇൻഡിപ്പെൻഡന്റ് ഐറിഷ് പാർട്ടി* സ്ഥാപിക്കുന്നതിന് ഒരു മുന്നണിപ്പോരാളിയായി പ്രവർത്തിച്ചു. ഭൂപരിഷ്കരണത്തിനു വേണ്ടിയും പ്രയത്നിച്ചു. ഭൂപരിഷ്കരണരംഗത്ത് കത്തോലിക്കരേയും പ്രൊട്ടസ്റ്റന്റുകാരേയും ഒരുമിപ്പിക്കുവാൻ നടത്തിയ ശ്രമം പരാജയപ്പെട്ടതിൽ ദു:ഖിതനായി ഇദ്ദേഹം 1855-ൽ അയർലണ്ട് വിട്ടു ആസ്ട്രേലിയയിലേക്കു പോയി. 

## വിക്റ്റോറിയയിലെ പ്രധാനമന്ത്രി

അവിടെ വിക്ടോറിയ കോളനിയുടെ അസംബ്ലിയിലേക്ക് 1856-ൽ അംഗമായി തെരഞ്ഞെടുക്കപ്പെട്ടു. ഭൂസ്വത്ത്, പൊതുമരാമത്ത് എന്നീ വകുപ്പുകളുടെ മന്ത്രിയായി 1857 മുതൽ 59 വരെയും, 1862 മുതൽ 65 വരെയും ഡഫി സേവനമനുഷ്ഠിച്ചു. ഈ പദവിയിലിരുന്നുകൊണ്ട് കുടിയേറ്റകർഷകരെ സഹായിക്കുന്നതിനു വേണ്ടിയുള്ള പുതിയ ഭൂനിയമം കൊണ്ടുവന്നു. 1871-72-ൽ വിക്ടോറിയയിലെ പ്രധാനമന്ത്രിയായി ഉയർന്നു. 1873-ൽ *നൈറ്റ്* പദവി ലഭിച്ചു. 1877-ൽ നിയമസഭാസ്പീക്കർ ആയും ഇദ്ദേഹം പ്രവർത്തിക്കുകയുണ്ടായി. 1880-ൽ യൂറോപ്പിലെത്തിയ ഡഫി ഫ്രാൻസിന്റെ തെക്കുഭാഗത്ത് താമസിച്ചുകൊണ്ട് ഗ്രന്ഥരചനയിൽ വ്യാപൃതനായി. 

## മുഖ്യ കൃതികൾ

*ബാലഡ് ഒഫ് അയർലണ്ട് (1843) 
*യങ് അയർലണ്ട് (1880 പുതിയ പതിപ്പ് 1896) 
*കോൺവർസേഷൻസ് വിത്ത് കാർലൈൽ (1892) 
*മൈ ലൈഫ് ഇൻ ടൂ ഹെമിസ്ഫിയേഴ്സ് (1898) 
എന്നിവയാണ് മുഖ്യ കൃതികൾ. 1891-ൽ ഐറിഷ് ലിറ്റററി സൊസൈറ്റിയുടെ ആദ്യപ്രസിഡന്റായി തെരഞ്ഞെടുക്കപ്പെട്ടതും ഡഫിയുടെ മറ്റൊരു വിജയ ചരിത്രമാണ്. 1903 ഫെബ്രുവരി 9-ന് നിര്യാതനായി.

## പുറത്തേക്കുള്ള കണ്ണികൾ
*http://adb.anu.edu.au/biography/duffy-sir-charles-gavan-3450 
*http://www.newadvent.org/cathen/05187a.htm
*http://www.from-ireland.net/history/Sir-Charles-Gavan-Duffy,-Early-Life-In-Monaghan

വർഗ്ഗം:രാഷ്ട്രീയപ്രവർത്തകർ
സിൽക്കി സ്രാവ്

ഉഷ്ണമേഖലാസമുദ്രങ്ങളിൽ സാധാരണയായി കാണപ്പെടുന്ന വലിയ സ്രാവുകളിൽ ഒരിനമാണ് **സിൽക്കി സ്രാവ്** . തവിട്ട്, ചാര, കറുപ്പ് നിറങ്ങളിൽ സിൽക്കി സ്രാവുകൾ കാണപ്പെടുന്നു. ഇവയുടെ മുൻചുണ്ടുകൾ നീളമുള്ളതും പരന്നതുമാണ്. ചെറിയ കീഴ്ത്താടിയും വലിയ കണ്ണുകളുമാണ് ഇവയുടെ പ്രത്യേകത. ആൺസ്രാവിനു 187 മുതൽ 217 സെന്റീമീറ്റർ വരെ നീളവും പെൺസ്രാവിനു 330 സെന്റീമീറ്റർ നീളവും ഉണ്ടാകും. ചിറകിനും മാസത്തിനും കൊഴിപ്പിനുമായി ഇവ വൻതോതിൽ വേട്ടയാടപ്പെടുന്നു. ഓവോവിവിപാരിറ്റി വിഭഗത്തിൽ ഉൾപ്പെടുന്ന ഇവയ്ക്ക് ഒറ്റപ്രസവത്തിൽ 2 മുതൽ 12 വരെ കുഞ്ഞുങ്ങൾ ജനിക്കുന്നു. 

## അവലംബം

## പുറത്തേക്കുള്ള കണ്ണികൾ

* ''Carcharhinus falciformis'', Silky shark at FishBase
* ''Carcharhinus falciformis'' (Silky Shark) at IUCN Red List
* Biological Profiles: Silky Shark  at Florida Museum of Natural History Ichthyology Department
* Open Ocean: Silky Shark at ReefQuest Centre for Shark Research

വർഗ്ഗം:സ്രാവുകൾ
ഫിലിം ഘടന

ഫിലിം ഉപയോഗിച്ചുള്ള ഛായാഗ്രഹണത്തിൽ, പകർത്തപ്പെടുന്ന ചിത്രത്തിന്റെ മാതൃകാ സ്വഭാവഗുണഗണത്തെ സാങ്കേതികമായി **ഫിലിം ഘടന** എന്നു പറയുന്നു. വലിപ്പവും രൂപവുമാണ് ഫിലിം ഘടനയിലെ പ്രാഥമിക സ്വഭാവഗുണങ്ങൾ.

ചലച്ചിത്ര ഫിലിമിന്റെ ഘടനയിൽ ശബ്ദലേഖനത്തിന്റെ സ്വഭാവഗുണവും പ്രാഥമികമായി കടന്നു വരുന്നു. ഫിലിം ഗേജ്, പുൾഡൗൺ മെത്തേഡ്, ലെൻസ് അനാമോർഫോസിസ്, ഫിലിം ഗേറ്റ് എന്നിവയാണ് മറ്റു സ്വഭാവഗുണങ്ങൾ

## ഛായാഗ്രഹണ സെൻസർ ഘടനകൾ

## അവലംബം


വർഗ്ഗം:ഛായാഗ്രഹണം
വെള്ളവാലൻ സ്രാവ്

ഭക്ഷ്യാവശ്യത്തിനായി അമിതമായി വേട്ടയാടപ്പെടുന്ന ഒരിനം സ്രാവാണ് **ഓഷ്യാനിക് വൈറ്റ്ടിപ്പ് സ്രാവ്** . ചാരയോ കടും ചാരയോ ആണ് ഇവയുടെ നിറം. മുകൾചിറകിൽ ആദ്യത്തേതിനു വൃത്താകൃതിയിൽ കൂടുതൽ വലിപ്പമുണ്ട്. വലിയ തലയും ചെറിയ കണ്ണുകളും ഇവയുടെ പ്രത്യേകതയാണ്. പേര് അന്വർഥമാക്കുവിധം ഇവയുടെ വാല് വെള്ളനിറമാണ്. മിക്ക കടൽജീവികളേയും ശവശരീരങ്ങളും ഇവ ഭക്ഷണമാക്കുന്നു. ഒറ്റപ്രസവത്തിൽ ഒന്നു മുതൽ 15 വരെ കുഞ്ഞുങ്ങൾ വരെ ജനിക്കുന്നു.

## അവലംബം

## പുറത്തേക്കുള്ള കണ്ണികൾ

*Oceanic White Tip Shark Kills German Woman in Sinai
* Introducing an ongoing study of the Oceanic Whitetip Shark in the Red Sea
* 
* Whitetip Oceanic Shark profile , Florida Museum of Natural History.
*Biology and Behaviour of the Oceanic Whitetip
*Oceanic Whitetip footage in the Red Sea by Brian Eastwood. 

വർഗ്ഗം:സ്രാവുകൾ